Bɔ Ni Mose Mla Lɛ Hã Ana Akɛ Yehowa Yɛ Suɔmɔ Ni Eyeɔ Jalɛ Sane | Buu-Mɔɔ Nikasemɔ\nBuu-Mɔɔ—Nikasemɔ Nɔ | February 2019\nKANEMƆ YƐ Acholi Afrikaans Aja Akha Albania Altai Alur Amerika Mumuii Awiemɔ Amharic Amis Angola Mumuii Awiemɔ Arabic Argentina Mumuii Awiemɔ Armenia Armenia (West) Aukan Australia Mumuii Awiemɔ Aymara Azerbaijani Azerbaijani (Cyrillic) Baoule Bashkir Bassa (Cameroon) Batak (Karo) Batak (Simalungun) Batak (Toba) Belize Kriol Bengali Biak Bicol Bislama Blɔfo Bolivia Mumuii Awiemɔ Boulou Brazil Mumuii Awiemɔ Britian Mumuii Awiemɔ Bulgaria Cakchiquel (Western) Cambodia Catalan Cebuano Changana (Mozambique) Chavacano Chichewa Chile Mumuii Awiemɔ Chin (Hakha) China Mumuii Awiemɔ Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chopi Chuabo Chuukese Chuvash Cibemba Cinyanja Colombia Mumuii Awiemɔ Costa Rica Mumuii Awiemɔ Croatia Cuban Sign Language Czech Czech Mumuii Awiemɔ Damara Dangme Dayak Ngaju Denmark Digor Douala Drehu Dutch Ecuador Mumuii Awiemɔ Edo Efik Esan Estonia Ewe Fiji Filipi Mumuii Awiemɔ Finland Finland Mumuii Awiemɔ Fon French French Mumuii Awiemɔ Ga Garifuna Georgia Germany Germany Mumuii Awiemɔ Gitonga Greenland Guadeloupean Creole Guarani Guatemala Mumuii Awiemɔ Gujarat Gun Haitian Creole Hausa Hebri Hela Hela Mumuii Awiemɔ Herero Hiligaynon Hindi Hiri Motu Hmong (White) Hondura Mumuii Awiemɔ Hungary Hungary Mumuii Awiemɔ Iban Ibanag Ibinda Iceland Igbo Iloko India Mumuii Awiemɔ Indonesia Indonesia Mumuii Awiemɔ Isoko Italia Italia Mumuii Awiemɔ Japan Japan Mumuii Awiemɔ Javanese Jula Kabiye Kabuverdianu Kachin Kannada Karen (S'gaw) Kazakh Kazakh (Arabic) Kekchi Kikamba Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisi Kisonge Kongo Korea Korea Mumuii Awiemɔ Krio Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwangali Kwanyama Kyangonde Lahu Laos Latvia Lhukonzo Lingala Lithuania Lomwe Low German Luganda Lunda Luo Luvale Macedonia Macua Makhuwa-Meetto Malagasy Malawi Mumuii Awiemɔ Malay Malayalam Malta Mam Mambwe-Lungu Mapudungun Marathi Marshallese Mauritia Creole Maya Mazatec (Huautla) Mbunda Mexico Mumuii Awiemɔ Mingrelian Mixe (North Central) Mixtec (Guerrero) Mizo Mongolia Moore Motu Mozambique Mumuii Awiemɔ Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Navajo Ndau Ndebele Ndebele (Zimbabwe) Ndonga Nepali Ngabere Ngangela Nias Nicaragua Mumuii Awiemɔ Niue Norway Nyaneka Nyungwe Nzema Okpe Oromo Ossetia Otetela Palau Panaman Mumuii Awiemɔ Pangasinan Papiamento (Curaçao) Paraguay Mumuii Awiemɔ Persia Peru Mumuii Awiemɔ Pidgin (West Africa) Pohnpei Poland Poland Mumuii Awiemɔ Portugal (Portugal) Portugal Mumuii Awiemɔ Portuguese (Brazil) Punjabi Quebec Mumuii Awiemɔ Quechua (Ancash) Quechua (Ayacucho) Quechua (Bolivia) Quechua (Cuzco) Quichua (Chimborazo) Quichua (Imbabura) Rarotongan Romania Romania Mumuii Aweimɔ Romany (Macedonia) Romany (Macedonia) Cyrillic Romany (Serbia) Romany (Southern Greece) Ronga Runyankore Russia Russia Mumuii Awiemɔ Rutoro Salvador Mumuii Awiemɔ Samoa Sangir Sango Saramacca Sena Sepedi Sepulana Serbia (Roma) Serbian (Cyrillic) Sesotho (Lesotho) Sesotho (South Africa) Setswana Seychelles Creole Shona Sidama Silozi Sinhala Slovak Slovak Mumuii Awiemɔ Slovenia Solomon Islands Pidgin South Africa Mumuii Awiemɔ Spania Spania Mumuii Awiemɔ Sranantongo Sunda Swahili Swahili (Congo) Swati Sweden Tagalog Tahiti Taiwan Mumuii Awiemɔ Tajiki Tamil Tarascan Tatar Telugu Tetun Dili Thailand Thailand Mumuii Awiemɔ Tigrinya Tiv Tlapanec Tojolabal Tok Pisin Tonga Totonac Tshiluba Tshwa Tsonga Turkey Turkmen Tuvalu Twi Tzeltal Tzotzil Uighur (Arabic) Uighur (Cyrillic) Ukrain Umbundu Urdu Urhobo Uruund Uzbek Uzbek (Roman) Venda Venezuela Mumuii Awiemɔ Vietnam Wallis Waray-Waray Wayuunaiki Welsh Wolaita Xhosa Yapese Yoruba Zambia Mumuii Awiemɔ Zande Zapotec (Isthmus) Zimbabwe Mumuii Awiemɔ Zulu\nBɔ Ni Mose Mla Lɛ Hã Ana Akɛ Yehowa Yɛ Suɔmɔ Ni Eyeɔ Jalɛ Sane\n“Esumɔɔ jalɛ kɛ jalɛsaneyeli. Shikpɔŋ lɛ eyi obɔ kɛ Yehowa suɔmɔ ni tsakeee lɛ.”—LALA 33:5.\nLALA 3 Yehowa—Wɔhewalɛ, Wɔhiɛnɔkamɔ; Onɔ Wɔkɛ Wɔhiɛ Fɔ̃ɔ\n1-2. (a) Te wɔ fɛɛ wɔmiisumɔ ni mɛi kɛ wɔ aye ahã tɛŋŋ? (b) Mɛni wɔle yɛ Yehowa he?\nWƆ FƐƐ wɔmiisumɔ ni mɛi asumɔ wɔsane, ni wɔ fɛɛ wɔmiisumɔ ni akɛ wɔ aye jogbaŋŋ. Kɛ́ daa nɛɛ mɛi kɛ wɔ yeee jogbaŋŋ ni amɛfee nibii ni tsɔɔ akɛ amɛsumɔɔɔ wɔsane lɛ, ekolɛ wɔbaafee shwɛm ni wɔbaanu he akɛ wɔbɛ nɔ ko mli.\n2 Yehowa Nyɔŋmɔ hu le akɛ wɔmiisumɔ ni mɛi asumɔ wɔsane, ni ele akɛ wɔmiisumɔ ni akɛ wɔ aye jogbaŋŋ. (Lala 33:5) Wɔle akɛ lɛ diɛŋtsɛ hu esumɔɔ wɔsane waa, ni esumɔɔɔ ni ayeɔ wɔ sane ni ejaaa. Wɔnaa enɛ faŋŋ yɛ Mla ni ekɛhã Israelbii lɛ kɛtsɔ Mose nɔ lɛ mli. No hewɔ lɛ, ani mɛi ekumɔ otsui? Ani aye bo sane fɔŋ? Yɛ nikasemɔ nɛɛ mli lɛ, wɔbaapɛi Mose Mla * lɛ mli, ni no baahã ona akɛ Yehowa susuɔ ohe, ejaakɛ ofata ewebii lɛ ahe.\n3. (a) Yɛ nɔ ni aŋma yɛ Romabii 13:8-10 lɛ naa lɛ, kɛ́ wɔkase Mose Mla lɛ, mɛni wɔbaana? (b) Mɛɛ sanebimɔi wɔbaahã hetoo yɛ nikasemɔ nɛɛ mli?\n3 Kɛ́ wɔkase Mose Mla lɛ, wɔbaana akɛ Yehowa wɔ-Nyɔŋmɔ lɛ sumɔɔ wɔsane waa. (Kanemɔ Romabii 13:8-10.) Yɛ nikasemɔ nɛɛ mli lɛ, wɔbaapɛi mlai ni Yehowa kɛhã Israelbii lɛ enyɔoo ko mli ni wɔhã sanebimɔi ni nyiɛ sɛɛ nɛɛ ahetoo: Mɛni hewɔ wɔbaanyɛ wɔkɛɛ akɛ suɔmɔ mli ajɛ akɛ Mla lɛ hã? Mɛni hewɔ wɔbaanyɛ wɔkɛɛ akɛ Mla lɛ wo mɛi hewalɛ ni amɛye jalɛ sane? Mɛɛ sui Yehowa kpa gbɛ akɛ maŋ onukpai lɛ baajie lɛ kpo be ni amɛkwɛɔ koni aye Mla lɛ nɔ lɛ? Namɛi titri Mla lɛ bu amɛhe? Sanebimɔi nɛɛ ahetoo baashɛje wɔmii, amɛbaahã wɔná hiɛnɔkamɔ, ni amɛbaahã naanyobɔɔ ni yɔɔ wɔ kɛ wɔ-Tsɛ ni yɔɔ suɔmɔ lɛ teŋ lɛ mli awa.—Bɔf. 17:27; Rom. 15:4.\nSUƆMƆ MLI AJƐ AKƐ MLA LƐ HÃ\n4. (a) Mɛni hewɔ wɔbaanyɛ wɔkɛɛ akɛ suɔmɔ mli ajɛ akɛ Mla lɛ hã lɛ? (b) Yɛ Mateo 22:36-40 lɛ, mɛɛ kitãi Yesu wie akɛ nomɛi ji nɔ ni he hiaa fe fɛɛ?\n4 Wɔbaanyɛ wɔkɛɛ akɛ, suɔmɔ mli ajɛ akɛ Mose Mla lɛ hã, ejaakɛ nibii fɛɛ ni Yehowa feɔ lɛ, suɔmɔ mli ejɛɔ efeɔ. (1 Yoh. 4:8) Mlai fɛɛ ni Yehowa kɛhã yɛ Mose Mla lɛ mli lɛ damɔ kitãi enyɔ komɛi ni he hiaa waa lɛ anɔ. Nomɛi ji, suɔmɔ Nyɔŋmɔ, kɛ suɔmɔ onaanyo gbɔmɔ. (3 Mo. 19:18; 5 Mo. 6:5; kanemɔ Mateo 22:36-40.) No hewɔ lɛ, ebɛ naakpɛɛ akɛ kitãi 600 kɛ sɛɛ ni feɔ Mla lɛ ateŋ eko fɛɛ eko tsɔɔ wɔ nɔ ko yɛ suɔmɔ ni Yehowa yɔɔ kɛhã wɔ lɛ he. Nyɛhãa wɔsusua ekomɛi ahe wɔkwɛa.\n5-6. Mɛni Yehowa miisumɔ ni gbalashihilɛ mli hefatalɔi afee? Mɛni Yehowa le? Okɛ enɛ he nɔkwɛmɔnɔ ahã.\n5 Ye ohefatalɔ lɛ anɔkwa, ni okwɛ obii jogbaŋŋ. Yehowa miisumɔ ni gbalashihilɛ mli bii asumɔ amɛhe waa bɔ ni gbele pɛ baanyɛ agbála amɛteŋ. (1 Mo. 2:24; Mat. 19:3-6) Kɛ́ mɔ ko je ewu loo eŋa sɛɛ lɛ, efee esha ni yɔɔ hiɛdɔɔ, ni etsɔɔ faŋŋ akɛ esumɔɔɔ ehefatalɔ lɛ. No hewɔ lɛ, ehi waa akɛ Kitãi Nyɔŋma lɛ ateŋ ekome, ni ji kitã ni ji kpawo lɛ, kɛɔ akɛ: “Kaafite gbãla.” (5 Mo. 5:18) Kɛ́ mɔ ko fite gbãla lɛ, ‘efee esha eshi Nyɔŋmɔ’ ni eye ehefatalɔ lɛ awui waa. (1 Mo. 39:7-9) Gbalafitemɔ yɛ dɔlɛ aahu akɛ, bei komɛi lɛ eyeɔ afii abɔ dani mɔ ni aje esɛɛ lɛ nyɛɔ ejieɔ kɛjeɔ etsui mli.\n6 Kɛ́ mɔ ko ye ehefatalɔ awui lɛ, Yehowa le; ni kɛ́ ekɛ lɛ ye jogbaŋŋ hu, ele. Yɛ Mla lɛ mli lɛ, eje gbɛ ekɛ gbɛtsɔɔmɔi hã yɛ bɔ ni esa akɛ wumɛi kɛ amɛŋamɛi aye ahã lɛ he, ni Israelbii hii ni buɔ Nyɔŋmɔ lɛ ye Mla lɛ nɔ. Akɛ nɔkwɛmɔnɔ lɛ, yɛ Mla lɛ mli lɛ, Yehowa bi ni Israelbii hii ajie suɔmɔ kpo amɛtsɔɔ amɛŋamɛi ni amɛkashwie amɛ, ja ekolɛ naagba ko ni yɔɔ hiɛdɔɔ waa eba, ni no po diɛŋtsɛ lɛ, ebi ni nuu lɛ ahã yoo lɛ gbalatsemɔ wolo dani eshwie lɛ. (5 Mo. 24:1-4; Mat. 19:3, 8) Kɛ́ mɔ ko folɔ yoo lɛ naa akɛ eyabɔ ajwamaŋ lɛ, wolo nɛɛ baaye odase akɛ efeko nakai. Agbɛnɛ hu, eeenyɛ efee akɛ dani nuu ko baahã eŋa gbalatsemɔ wolo lɛ, esa akɛ eyana maŋ onukpai lɛ dã. Enɛ baahã maŋ onukpai lɛ aná hegbɛ amɛye amɛbua nuu lɛ kɛ eŋa lɛ koni amɛsaa amɛgbãla lɛ. Shi jeee be fɛɛ be Yehowa tsɔ maŋ onukpai lɛ, gbalɔi lɛ, loo mɛi krokomɛi anɔ ekɛ ehe wo saji amli koni hii akashwie amɛŋamɛi. Kɛ̃lɛ, ena awerɛho ni ŋamɛi ni amɛwumɛi eshwie amɛ ni jeee yɛ naagba ko ni yɔɔ hiɛdɔɔ hewɔ lɛ yeɔ lɛ, ni enu he ehã amɛ.—Mal. 2:13-16.\n(Kwɛmɔ kuku 7-8) *\n7-8. (a) Mɛni Yehowa fã fɔlɔi akɛ amɛfee? (Kwɛmɔ mfoniri ni yɔɔ wolo lɛ hiɛ lɛ.) (b) Mɛni wɔkaseɔ yɛ mli?\n7 Mla lɛ hãa wɔnaa hu akɛ, gbekɛbii asane kã Yehowa tsui nɔ waa. Yehowa bi ni fɔlɔi ahã amɛbii niyenii, atade, kɛ heloonaa nibii krokomɛi, ni agbɛnɛ hu amɛtsɔɔ amɛ ehe nii. Ekpa gbɛ akɛ fɔlɔi baatsɔɔ amɛbii lɛ Mla lɛ be fɛɛ be ni amɛbaaná hegbɛ lɛ, ni amɛye amɛbua amɛ koni amɛnu shishi jogbaŋŋ ni amɛna akɛ ehe yɛ sɛɛnamɔ, koni amɛsumɔ Yehowa. (5 Mo. 6:6-9; 7:13) Yiŋtoi ahewɔ ni Yehowa gbala Israelbii lɛ atoi lɛ ateŋ ekome ji akɛ, amɛteŋ mɛi komɛi fee amɛbii lɛ niseniianii. (Yer. 7:31, 33) Yehowa bi ni fɔlɔi ana amɛbii lɛ akɛ gboshinii ko ni jara wa ni ekɛke amɛ, shi jeee tamɔ nɔ ko ni amɛyahé ni amɛbaanyɛ amɛhiɛ lɛ bɔ fɛɛ bɔ ni amɛsumɔɔ kɛkɛ.—Lala 127:3.\n8 Nɔ ni wɔkaseɔ yɛ mli: Yehowa miisumɔ ni gbalashihilɛ mli hefatalɔi kɛ amɛhe ahi shi jogbaŋŋ. Eesumɔ ni fɔlɔi asumɔ amɛbii, ni ebaahã amɛbu bɔ ni amɛkɛ amɛbii lɛ yeɔ amɛhãa lɛ he akɔntaa amɛhã lɛ.\n9-11. Mɛni hewɔ Yehowa fã Israelbii lɛ akɛ amɛhiɛ akakɔ̃ nii anɔ lɛ?\n9 Ohiɛ akakɔ̃ nii anɔ. Yɛ Kitãi Nyɔŋma lɛ ateŋ naagbee nɔ lɛ mli lɛ, Yehowa fã Israelbii lɛ akɛ amɛkashwe mɛi krokomɛi anibii loo amɛhiɛ akakɔ̃ nii anɔ. (5 Mo. 5:21; Rom. 7:7) Yehowa kɛ mla nɛɛ hã ewebii lɛ koni ekɛtsɔɔ amɛ nɔ ko ni he hiaa waa. No ji akɛ, esa akɛ amɛhiɛ akã amɛtsui he, ni tsɔɔ akɛ, esa akɛ amɛkwɛ jogbaŋŋ yɛ nibii ni amɛsusuɔ he, kɛ akɔnɔi kɛ shwelɛi ni amɛnáa lɛ ahe. Yehowa le akɛ susumɔi fɔji kɛ akɔnɔi fɔji ni hãa mɛi feɔ nibii fɔji. (Abɛi 4:23) Kɛ́ Israelnyo ko ŋmɛ gbɛ ni akɔnɔi fɔji he shi yɛ etsui mli lɛ, ewaaa akɛ ebaaye mɛi krokomɛi awui. Maŋtsɛ David sane lɛ hãa wɔnaa akɛ enɛ ji anɔkwale. David fee nibii kpakpai pii. Shi be ko lɛ, ená mɔ ko ŋa he suɔmɔ, ni kulɛ esa akɛ eye ehe nɔ. Shi efeee nakai, ni no hã efee esha. (Yak. 1:14, 15) David fite gbãla, eka akɛ ebaalaka yoo lɛ wu lɛ, ni naagbee lɛ, ehã agbe lɛ.—2 Sam. 11:2-4; 12:7-11.\n10 Kɛ́ Israelnyo ko ku naagbee kitã lɛ ni kɔɔ hiɛkɔɔ he lɛ mli lɛ, Yehowa le, ejaakɛ enyɛɔ enaa tsui lɛ mli. (1 Kro. 28:9) Mla nɛɛ hã Israelbii lɛ na akɛ, esa akɛ amɛjie susumɔi ni baanyɛ ahã amɛfee nibii fɔji lɛ kɛje amɛjwɛŋmɔ mli oya. Enɛ hãa wɔnaa akɛ Yehowa hiɛ kã shi ni esumɔɔ ewebii lɛ asane waa!\n11 Nɔ ni wɔkaseɔ yɛ mli: Yehowa le mɛi ni wɔji diɛŋtsɛ. Ele wɔtsuiŋ, ni ji bɔ ni wɔji yɛ mligbɛ lɛ. (1 Sam. 16:7) No hewɔ lɛ, wɔnyɛŋ wɔkɛ nɔ ko nɔ ko atee lɛ; susumɔ ko jio, henumɔ ko jio, nifeemɔ ko jio. Yehowa kɛ ejwɛŋmɔ maa sui kpakpai ni wɔyɔɔ lɛ anɔ, ni eyeɔ ebuaa wɔ ni wɔjie sui nɛɛ akpo jogbaŋŋ. Shi eesumɔ ni wɔyɔse susumɔi gbohii ni baa wɔjwɛŋmɔ mli lɛ hu ni wɔjie kɛje jɛmɛ oya koni wɔkafee nibii gbohii.—2 Kro. 16:9; Mat. 5:27-30.\nMLA LƐ WO MƐI HEWALƐ NI AMƐYE JALƐ SANE\n12. Mɛni Mose Mla lɛ hãa wɔnaa?\n12 Mose Mla lɛ hãa wɔnaa hu akɛ, Yehowa sumɔɔ jalɛ sane. (Lala 37:28; Yes. 61:8) Ekɛ mɛi yeɔ jogbaŋŋ, ni enɛ ji nɔkwɛmɔnɔ ni nɔ bɛ kɛhã wɔ. Akɛ nɔkwɛmɔnɔ lɛ, be ni Israelbii lɛ ye emlai lɛ anɔ lɛ, ejɔɔ amɛ waa. Shi be ni amɛku emlai kɛ eshishitoo mlai ni ja lɛ amli lɛ, amɛna nɔ waa. Susumɔ Kitãi Nyɔŋma lɛ mli kitãi enyɔ komɛi ni hãa wɔnaa akɛ Yehowa sumɔɔ jalɛ sane lɛ ahe okwɛ.\n13-14. Mɛni Kitãi Nyɔŋma lɛ mli klɛŋklɛŋ kitãi enyɔ lɛ bi ni Israelbii lɛ afee? Ni be ni amɛbo toi lɛ, mɛɛ gbɛ nɔ amɛná he sɛɛ?\n13 Já Yehowa kome too pɛ. Kitãi Nyɔŋma lɛ mli klɛŋklɛŋ kitãi enyɔ lɛ bi ni Israelbii lɛ ajá Yehowa kome too pɛ, ni amɛkajá amagai. (2 Mo. 20:3-6) Kɛ́ Israelbii lɛ ye kitãi nɛɛ anɔ lɛ, amɛ diɛŋtsɛ amɛbaaná he sɛɛ, jeee Yehowa. Kɛ́ amɛye Yehowa anɔkwa lɛ, amɛbaashwere, shi kɛ́ amɛyajá nyɔŋmɔi krokomɛi lɛ, amɛbaana nɔ.\n14 Amagai enaaa nii, amɛnuuu nii, ni amɛbɛ wala mli po, ni no hewɔ lɛ, mɛi ni jáa amɛ lɛ feɔ amɛnii tamɔ amɛ nɔŋŋ. (Lala 115:4-8) Kanaanbii lɛ já amagai, moŋ fe ni amɛbaajá anɔkwa Nyɔŋmɔ lɛ, ni ji Nyɔŋmɔ hiɛkãalɔ lɛ. Amɛjamɔ lɛ hã amɛkɛ amɛhe wo bɔlɛnamɔ nifeemɔi ni yɔɔ nyaŋemɔ amli, ni amɛfee nibii komɛi ni yɔɔ musuŋshãa waa. Akɛ nɔkwɛmɔnɔ lɛ, amɛkɛ amɛbii shã afɔle amɛhã amɛnyɔŋmɔi lɛ. Be ni Israelbii lɛ kwa Yehowa ni amɛbɔi amagai jamɔ lɛ, amɛ hu amɛfee amɛnii tamɔ amagai ni amɛjáa lɛ nɔŋŋ, ni amɛye amɛwekui awui waa. (2 Kro. 28:1-4) Maŋ onukpai lɛ ku amɛhiɛ amɛshwie Yehowa mlai kɛ eshishitoo mlai ni ja lɛ anɔ. Amɛkɛ hegbɛ ni amɛyɔɔ lɛ tsuuu nii jogbaŋŋ, ni amɛwa mɛi ni nii yɔɔ mɔbɔ kɛ mɛi ni bɛ yelikɛbualɔ ko lɛ ayi. (Eze. 34:1-4) Yehowa bɔ Israelbii lɛ kɔkɔ akɛ, ebaagbala mɛi ni waa yei okulafoi kɛ awusãi ayi lɛ atoi. (5 Mo. 10:17, 18; 27:19) Shi be ni amɛye Yehowa anɔkwa ni amɛkɛ amɛnyɛmimɛi lɛ hi shi jogbaŋŋ lɛ, ejɔɔ amɛ waa.—1 Maŋ. 10:4-9.\nYehowa sumɔɔ wɔ, ni kɛ́ aye wɔ sane fɔŋ lɛ, ele (Kwɛmɔ kuku 15)\n15. Mɛni wɔkaseɔ yɛ Yehowa he?\n15 Nɔ ni wɔkaseɔ yɛ mli: Kɛ́ mɛi ni kɛɛ amɛsɔmɔɔ Yehowa lɛ ku amɛhiɛ amɛshwie emlai kɛ eshishitoo mlai lɛ anɔ ni amɛye ewebii lɛ awui lɛ, esaaa akɛ wɔshwaa Yehowa. Yehowa sumɔɔ wɔ, ni kɛ́ aye wɔ sane ni ejaaa lɛ, enaa. Enuɔ he ehãa wɔ waa fe bɔ ni yoofɔyoo nuɔ he ehãa ebi kɛ́ ebi lɛ miipiŋ. (Yes. 49:15) Kɛ́ aaye wɔ sane fɔŋ lɛ, ekolɛ Yehowa kɛ ehe woŋ saji amli. Shi wɔle akɛ, yɛ be ni sa mli lɛ, ebaagbala mɛi fɔji fɛɛ ni yeɔ mɛi krokomɛi awui lɛ atoi kɛ́ amɛtsakeee amɛtsui.\nMƐƐ SUI YEHOWA KPA GBƐ AKƐ MAŊ ONUKPAI LƐ BAAJIE LƐ KPO?\n16-18. Mɛɛ saji ahe gbɛtsɔɔmɔi Yehowa kɛhã yɛ Mose Mla lɛ mli? Ni mɛni enɛ tsɔɔ wɔ?\n16 Mlai ni Yehowa kɛhã Israelbii lɛ ekomɛi kɔɔ jamɔ ni amɛjáa Yehowa lɛ he. Shi ekomɛi hu kɔɔ nɔ ni esa akɛ afee kɛ́ mɔ ko kɛ mɔ ko ná sane, loo mɔ ko yaye mɔ ko awui lɛ he. Anɔkwa, etamɔ nɔ ni nɔ fɛɛ nɔ ni yaa nɔ yɛ Israelbii lɛ ashihilɛ mli lɛ he mla yɛ Mose Mla lɛ mli. No hewɔ lɛ, ehe bahia ni mɛi ni ahala akɛ maŋ onukpai lɛ akojo maŋbii lɛ yɛ jalɛ naa. Naa saji komɛi ni amɛkojo.\n17 Kɛ́ Israelnyo ko gbe mɔ ko lɛ, onukpai ni yɔɔ emaŋ lɛ mli lɛ taoɔ sane lɛ mli fitsofitso, ni no dani amɛtsɔɔ nɔ ni esa afee mɔ lɛ; kɛ́ agbe lɛ jio, akagbe lɛ jio. (5 Mo. 19:2-7, 11-13) Onukpai lɛ kojo saji krokomɛi hu. Akɛ nɔkwɛmɔnɔ lɛ, kɛ́ mɔ ko fite mɔ ko nɔ ko, loo sane ba mɔ ko kɛ ehefatalɔ teŋ lɛ, akɛyaa kojolɔi lɛ ahiɛ. (2 Mo. 21:35; 5 Mo. 22:13-19) Kɛ́ onukpai lɛ ye jalɛ sane, ni Israelbii lɛ ye Mla lɛ nɔ lɛ, maŋ muu lɛ fɛɛ náa he sɛɛ ni ewoɔ Yehowa hiɛ nyam.—3 Mo. 20:7, 8; Yes. 48:17, 18.\n18 Nɔ ni wɔkaseɔ yɛ mli: Yehowa miisumɔ ni wɔkɛ egbɛtsɔɔmɔi atsu nii yɛ nɔ fɛɛ nɔ ni wɔfeɔ yɛ shihilɛ mli lɛ mli. Eesumɔ ni wɔkɛ mɛi aye yɛ suɔmɔ mli ni wɔye jalɛ sane. Agbɛnɛ hu, eyɛ mli akɛ ekolɛ adesai enaaa nibii ni wɔwieɔ kɛ nibii ni wɔfeɔ yɛ shĩa lɛ moŋ, shi Yehowa naa fɛɛ.—Heb. 4:13.\n19-21. (a) Te Yehowa kpa gbɛ akɛ onukpai lɛ kɛ kojolɔi lɛ kɛ ewebii lɛ baaye ahã tɛŋŋ? (b) Mɛɛ gbɛtsɔɔmɔi Yehowa kɛhã koni akaye mɛi sane ni ejaaa? Ni mɛni wɔkaseɔ yɛ mli?\n19 Yehowa sumɔɔɔ ni mɛi ni yɔɔ maji ni bɛŋkɛ Israel lɛ anɔ lɛ fiteɔ ewebii lɛ. No hewɔ lɛ, efã onukpai kɛ kojolɔi lɛ akɛ kɛ́ amɛmiikojo saji lɛ, amɛkakwɛ hiɛiaŋ. Yɛ nakai beiaŋ nɔŋŋ lɛ, ekpa gbɛ akɛ amɛfeŋ kpɛŋŋ yɛ ewebii lɛ anɔ. Ehã amɛle akɛ esa akɛ amɛsumɔ jalɛsaneyeli.—5 Mo. 1:13-17; 16:18-20.\n20 Akɛni Yehowa musuŋ tsɔɔ lɛ yɛ ewebii lɛ ahe hewɔ lɛ, ehã amɛ mlai ni baabu amɛteŋ mɔ fɛɛ mɔ he, koni akaye mɔ ko sane ni ejaaa. Akɛ nɔkwɛmɔnɔ lɛ, gbɛtsɔɔmɔi komɛi ni akɛhã yɛ Mla lɛ mli lɛ hã ewa akɛ akɛ sane baafɔ̃ mɔ ko ni yeɔ bem nɔ. Awie yɛ Mla lɛ mli akɛ, kɛ́ mɔ ko kɛ sane fɔ̃ mɔ ko nɔ lɛ, esa akɛ ahã mɔ ni akɛ sane efɔ̃ enɔ lɛ ale mɔ ni kɛ sane lɛ fɔ̃ enɔ. (5 Mo. 19:16-19; 25:1) Agbɛnɛ hu, dani abaabu mɔ ko fɔ yɛ sane ko he lɛ, esa akɛ aná kɛ́ hooo kwraa lɛ, odasefoi enyɔ. (5 Mo. 17:6; 19:15) Shi no hu etsɔɔɔ akɛ kɛ́ mɔ ko yaye awui ko ni mɔ kome pɛ ye he odase lɛ, awuiyelɔ lɛ baaye ehe. Eyeŋ ehe, ejaakɛ Yehowa na nɔ ni efee lɛ. Yehowa hãaa wekuyitsei po afee amɛweku lɛ mli bii lɛ nɔ fɛɛ nɔ ni amɛsumɔɔ kɛkɛ. Weku saji komɛi yɛ ni ebi ni akɛya maŋ onukpai lɛ ahiɛ koni amɛ amɛbua.—5 Mo. 21:18-21.\n21 Nɔ ni wɔkaseɔ yɛ mli: Yehowa yeɔ jalɛ sane be fɛɛ be, ni enɛ ji nɔkwɛmɔnɔ kpakpa kɛhã wɔ. (Lala 9:7) Ejɔɔ mɛi fɛɛ ni yeɔ lɛ anɔkwa ni hiɔ shi yɛ mlai kɛ shishitoo mlai ni ekɛhã lɛ anaa lɛ, ni egbalaa mɛi fɛɛ ni kɛ hegbɛi ni amɛyɔɔ lɛ tsuuu nii yɛ gbɛ kpakpa nɔ lɛ atoi. (2 Sam. 22:21-23; Eze. 9:9, 10) Bei komɛi lɛ, ekolɛ wɔbaanu he akɛ mɛi komɛi ni eye awui lɛ eye amɛhe. Shi esa akɛ wɔkai akɛ bɔ fɛɛ bɔ ni fee lɛ, Yehowa kɛ amɛ baaye yɛ be ni sa mli. (Abɛi 28:13) Kɛ́ mɛi fɔji nɛɛ tsakeee amɛtsui lɛ, etsɛŋ kwraa amɛ diɛŋtsɛ amɛbaana akɛ “eyɛ gbeyei waa akɛ mɔ aaagbee Nyɔŋmɔ hiɛkãalɔ lɛ dɛŋ.”—Heb. 10:30, 31.\nNAMƐI TITRI MLA LƐ BU AMƐHE?\nAkɛni Yehowa yɛ suɔmɔ ni eyeɔ jalɛ sane hewɔ lɛ, ekpa gbɛ akɛ maŋ onukpai lɛ baajie sui nɛɛ akpo kɛ́ amɛmiiye sane (Kwɛmɔ kuku 22) *\n22-24. (a) Namɛi titri Mla lɛ bu amɛhe? Mɛni no tsɔɔ wɔ yɛ Yehowa he? (b) Mɛɛ kɔkɔbɔɔ yɔɔ 2 Mose 22:22-24 lɛ?\n22 Mɛi titri ni Mla lɛ bu amɛhe ji mɛi ni nyɛŋ afã amɛ diɛŋtsɛ amɛhe, tamɔ awusãi, okulafoi, kɛ gbɔi nɛkɛ. Yehowa kɛɛ kojolɔi ni yɔɔ Israel lɛ akɛ: “Kaatsɔ gbɔ loo gbekɛ ni bɛ tsɛ sane hiɛ obu shi yɛ kojomɔ mli, ni kaashɔ̃ yoo okulafo mama yɛ edɛŋ akɛ awaba kɛhã nɔ ko ni ebafa.” (5 Mo. 24:17) Yehowa tsɔɔ faŋŋ akɛ, esusuɔ mɛi ni nii yɔɔ mɔbɔ ni ewaaa kwraa akɛ abaaye amɛ sane fɔŋ lɛ ahe waa, ni ehãŋ mɛi ni yeɔ amɛ sane fɔŋ lɛ aye amɛhe.—Kanemɔ 2 Mose 22:22-24.\n23 Yɛ mɛi ni yɔɔ maji ni bɔle Israel lɛ anɔ lɛ ateŋ lɛ, kɛ́ mɔ ko kɛ ewekunyo kpaakpa ná bɔlɛ lɛ, amɛnaaa lɛ nɔ ko. Anɔkwa, amɛteŋ mɛi komɛi po wo enɛ he hewalɛ. Shi Yehowa gu nifeemɔ nɛɛ kɛ ekrokomɛi ni tamɔ nakai lɛ yɛ Mla ni ekɛhã ewebii lɛ mli. (3 Mo. 18:6-30) Yehowa kpa gbɛ akɛ ewebii lɛ baana nifeemɔ fɔŋ nɛɛ tamɔ bɔ ni lɛ hu enaa lɛ lɛ, akɛ eji nihiinii.\n24 Nɔ ni wɔkaseɔ yɛ mli: Yehowa miisumɔ ni mɛi ni etu mɛi ewo amɛshishi lɛ akwɛ mɛi fɛɛ ni yɔɔ amɛshishi lɛ anɔ jogbaŋŋ ni amɛsumɔ amɛsane. Kɛ́ mɔ ko to mɔ ko kabonaa, ekɛ ewekunyo kpaakpa ko ná bɔlɛ, loo efee nɔ fɔŋ kroko ni tamɔ nakai ni kɛ́ bɔlɛnamɔ yɔɔ tsakpãa lɛ, Yehowa miihi. Agbɛnɛ hu, Yehowa baabu ewebii lɛ ahe ni ebaakwɛ ni aye amɛsane ahã amɛ, titri lɛ amɛteŋ mɛi ni ewaaa akɛ abaaye amɛ sane fɔŋ lɛ.\n“MLA LƐ JI NIBII KPAKPAI NI BAABA LƐ AHE MFONIRI”\n25-26. (a) Mɛni hewɔ wɔbaanyɛ wɔkɛɛ akɛ suɔmɔ kɛ jalɛsaneyeli tamɔ lɔŋ kɛ abui lɛ? (b) Mɛni he wɔbaasusu yɛ nikasemɔi ejwɛ nɛɛ ateŋ nɔ ni nyiɛ sɛɛ lɛ mli?\n25 Suɔmɔ kɛ jalɛsaneyeli tamɔ lɔŋ kɛ abui; ekome eyaaa eshiii ekroko lɛ. Kɛ́ wɔna nibii ni tsɔɔ akɛ Yehowa kɛ wɔ miiye yɛ jalɛ naa lɛ, suɔmɔ ni wɔyɔɔ kɛhã lɛ lɛ mli waa. Ni kɛ́ wɔsumɔɔ Nyɔŋmɔ ni wɔsumɔɔ emlai kɛ eshishitoo mlai lɛ, no tsirɛɔ wɔ ni wɔsumɔ wɔnaanyo gbɔmɔ ni wɔye jalɛ sane.\n26 Mose Mla kpaŋmɔ lɛ ye ebua Israelbii lɛ; ehã naanyobɔɔ ni yɔɔ amɛ kɛ Yehowa teŋ lɛ mli bawa waa. Shi kɛjɛ be ni Yesu ba ni ebawo Mla lɛ obɔ nɛɛ, Nyɔŋmɔ webii bɛ Mla lɛ shishi dɔŋŋ. Moŋ lɛ, amɛbaje nɔ ko ni hiɛ yɔɔ nyam kwraa fe Mla lɛ shishi. (Rom. 10:4) Bɔfo Paulo wie akɛ “Mla lɛ ji nibii kpakpai ni baaba lɛ ahe mfoniri.” (Heb. 10:1) Yɛ nikasemɔi ejwɛ nɛɛ ateŋ nɔ ni nyiɛ sɛɛ lɛ mli lɛ, wɔbaagba nibii kpakpai nɛɛ ekomɛi ahe sane, ni wɔbaakwɛ nɔ hewɔ ni ehe miihia ni wɔjie suɔmɔ kpo ni wɔye jalɛ sane yɛ Kristofoi asafo lɛ mli.\nMƐƐ GBƐ NƆ MOSE MLA LƐ HÃA WƆNAA AKƐ:\nYehowa sumɔɔ ewebii asane?\nYehowa sumɔɔ jalɛsaneyeli?\nYehowa nuɔ he ehãa mɛi ni ewaaa akɛ abaaye amɛ sane fɔŋ lɛ?\nLALA 109 Nyɛjɛa Nyɛtsui Mli Nyɛsumɔsumɔa Nyɛhe Waa\n^ kk. 5 Nikasemɔ nɛɛ ji nikasemɔi ejwɛ ni baaye abua wɔ ni wɔna nɔ hewɔ ni wɔbaanyɛ wɔhe wɔye akɛ wɔsane kã Yehowa tsui nɔ lɛ ateŋ klɛŋklɛŋ nɔ. Etɛ ni eshwɛ lɛ baaje kpo yɛ May 2019 Buu-Mɔɔ lɛ mli, ni amɛbaawie bɔ ni Yehowa kwɛɔ koni ajie suɔmɔ kpo ni aye jalɛ sane yɛ Kristofoi asafo lɛ mli, bɔ ni ekwɛɔ koni ajie suɔmɔ kpo ni aye jalɛ sane be ni abuɔ gbekɛbii ahe kɛjɛɔ mɛi ni feɔ gbekɛbii niseniianii lɛ ahe, kɛ bɔ ni wɔbaafee wɔshɛje mɛi ni afee amɛ niseniianii yɛ amɛgbekɛbiiashi lɛ amii.\n^ kk. 2 WIEMƆ NI ATSƆƆ MLI: Atsɛɔ mlai 600 kɛ sɛɛ ni Yehowa kɛhã Israelbii lɛ kɛtsɔ Mose nɔ lɛ akɛ, “Mla lɛ,” “Mose Mla lɛ,” kɛ “kitãi lɛ.” Agbɛnɛ hu, afɔɔ Biblia lɛ mli klɛŋklɛŋ woji enumɔ lɛ (ni ji 1 Mose kɛyashi 5 Mose lɛ) hu tsɛmɔ akɛ Mla lɛ. Bei komɛi hu lɛ, atsɛɔ Hebri Ŋmalɛ muu lɛ fɛɛ Mla lɛ.\n^ kk. 60 WOLO LƐ HIƐ: Yehowa miisumɔ ni fɔlɔi ajɛ suɔmɔ mli amɛtsɔse amɛbii lɛ, ni eesumɔ ni amɛbu amɛbii lɛ ahe koni bii lɛ ahi shi shweshweeshwe\nMFONIRI LƐ HE SANE: Israel yoo ko kɛ ebiyei miihoo nii ni amɛmiigba sane kɛ miishɛɛ. Kɛ́ okwɛ amɛsɛɛ lɛ, obaana amɛpapa ni eetsɔɔ amɛnyɛmi nuu bɔ ni akwɛɔ gwantɛŋ.\n^ kk. 64 MFONIRI LƐ HE SANE: Onukpai ni yɔɔ maŋ lɛ agbo lɛ naa lɛ ejɛ suɔmɔ mli amɛmiiye yoo okulafo ko kɛ ebi ni jarayelɔ ko eye amɛ sane fɔŋ lɛ asane amɛmiihã amɛ.\nYe Nyɔŋmɔ Anɔkwa Daa!\nTsɔɔmɔ Akɛ Ohe Jɔ Ni Yehowa Baaná Ohe Miishɛɛ\nMɛni Hewɔ Esa Akɛ Wɔhiɛ Asɔ Nii?\nWALA SHIHILƐ HE SANE Mifɔlɔi Wa Mi Ni Mitee Mihiɛ Yɛ Yehowa Sɔɔmɔ Lɛ Mli\nNiŋmaa Woji ni afee yɛ henɔi srɔtoi amli ni obaanyɛ oŋɔ eko BUU-MƆƆ—NIKASEMƆ NƆ February 2019\nTswaa Ni Obo Toi Nibii ni atswaa aboɔ toi ni obaanyɛ oŋɔ eko BUU-MƆƆ—NIKASEMƆ NƆ February 2019\nBUU-MƆƆ—NIKASEMƆ NƆ February 2019\nBɔ Ni Kristofoi Asafo Lɛ Hãa Anaa Akɛ Yehowa Yɛ Suɔmɔ Ni Eyeɔ Jalɛ Sane\nWɔjieɔ Suɔmɔ Kpo Ni Wɔyeɔ Jalɛ Sane Be Ni Wɔbuɔ Gbekɛbii Ahe Kɛjeɔ Awuiyelɔi Ahe\nBɔ Ni Wɔbaafee Wɔshɛje Mɛi Ni Afee Amɛ Niseniianii Lɛ Amii


Petro Wu Eshi Gbeyeishemɔ kɛ Yiŋkɔshikɔshifeemɔ | Anɔkwa Hemɔkɛyeli\nYITSO NYƆŊMAI-ENYƆ KƐ EKOME\n1-3. Mɛɛ nibii ni tee nɔ yɛ gbi lɛ mli Petro na, ni mɛɛ shihilɛ ekɛkpe yɛ nyɔɔŋ lɛŋ?\nPETRO hiɛ tabɔ̃lɔ lɛ mli kpɛŋŋ ni ekɛ ehewalɛ fɛɛ miiwiri, ni egbɛ ehiŋmɛiaŋ waa yɛ duŋ lɛ mli. Ani no mli lɛ, nɔ ko sulii ni ena yɛ bokagbɛ lɛ tsɔɔ akɛ je etsɛre etã? Akɛni ewiri ŋmɛlɛtswai babaoo hewɔ lɛ, ekotosɛɛ kɛ ekɔ̃ji amli fɛɛ miiwa ehe naakpa. Kɔɔyɔɔ ni tswaa eyitsɔi lɛ nɔŋŋ eha Galilea Ŋshɔ lɛ hiɛ efee hamahama lɛ. Ŋshɔkei ni kumɔɔ eshimɔɔ lɛlɛ lɛ hiɛgbɛ lɛ ha nu ni mli ejɔ ŋanii lɛ shwie Petro he fɛɛ. Kɛlɛ, etee nɔ ewiri.\n2 Petro kɛ enanemɛi lɛ eshi Yesu kome too yɛ nakai ŋshɔ lɛ nɔŋŋ naa gbɛ he ko. Nakai gbi lɛ mli lɛ, amɛna akɛ Yesu kɛ aboloi kɛ loi fioo ko kɛkɛ elɛ mɛi akpei abɔ ni hɔmɔ miiye amɛ lɛ. Nɔ ni Yesu fee lɛ ha gbɔmɛi lɛ tao akɛ amɛwo lɛ maŋtsɛ, shi Yesu sumɔɔɔ akɛ ekɛ ehe awo maŋkwramɔŋ saji amli. Kɛfata he lɛ, no mli lɛ eesumɔ ni etsɔɔ ekaselɔi lɛ akɛ esaaa akɛ amɛkɛ amɛhe woɔ maŋkwramɔŋ saji amli. Ewii ehe kɛjɛ asafo lɛ he, kɛkɛ ni efã ekaselɔi lɛ koni amɛkwɔ lɛlɛ lɛ koni amɛshi kɛya ŋshɔ lɛ naa he kroko, ni ekome too eshi kɛtee gɔŋ lɛ nɔ koni eyasɔle.—Mar. 6:35-45; nyɛkanea Yohane 6:14-17.\n3 Beni kaselɔi lɛ shi lɛ, no mli lɛ nyɔɔŋtsere ni miihe aye emuu lɛ eje; shi amrɔ nɛɛ lɛ, eenyɔ shi blɛoo kɛmiiho anaigbɛ. Kɛlɛ, amɛnyɛ amɛwiri kilomitai fioo ko. Bɔ ni etɔɔ amɛ kɛwirimɔ, kɛ ŋshɔkei agbɛɛmɔ kɛ ahum ni tswaa lɛ haaa amɛnyɛ amɛgba sane. Ni ekolɛ, Petro kome too miishwie eyiŋ.\nYɛ afii enyɔ mli lɛ, no mli lɛ Petro ekase nibii babaoo kɛjɛ Yesu ŋɔɔ, shi pii yɛ lolo ni ebaakase\n4. Mɛni hewɔ Petro ji mɔ ko ni sa akɛ wɔkase lɛ lɛ?\n4 Kwɛ nibii abɔ ni ebaasusu he! Beni Petro kɛ Yesu ni jɛ Nazaret lɛ kpe klɛŋklɛŋ kwraa lɛ, nɔ ni fe afii enyɔ eho, ni nibii babaoo etee nɔ. Ekase nibii babaoo momo, shi pii yɛ lolo ni ebaakase. Eshwelɛ akɛ ebaafee nakai—koni enyɛ eye gbɛtsiinii tamɔ gbeyeishemɔ kɛ yiŋ enyɔɔnyɔ nɔ—lɛ haa ebafeɔ mɔ ko ni sa akɛ wɔkase enɔkwɛmɔnɔ ni sa kadimɔ waa lɛ. Ha wɔkwɛ nɔ hewɔ.\n5, 6. Tsɔɔmɔ bɔ ni Petro shihilɛ ji.\n5 Petro hiɛ kpaŋ gbi ni ekɛ Yesu kpe lɛ nɔ kɔkɔɔkɔ. Enyɛmi nuu Andrea ji mɔ ni tsɔ hiɛ eha ele miishɛɛ sane nɛɛ akɛ: “Wɔna Mesia lɛ.” Nakai wiemɔi lɛ ha Petro shihilɛ bɔi tsakemɔ. Eshihilɛ efeŋ tamɔ tsutsu lɛ dɔŋŋ.—Yoh. 1:41.\n6 Kapernaum ji he ni Petro hi, eji maŋ ko ni yɔɔ Galilea Ŋshɔ lɛ kooyigbɛ. Ekɛ enyɛmi Andrea kɛ Zebedeo bihii, ni ji Yakobo kɛ Yohane fee ekome kɛtsu nii yɛ wuoyaa nitsumɔ lɛ mli. Petro kɛ eŋa, eshaayoo, kɛ enyɛminuu Andrea fɛɛ hi shĩa kome mli. Ákɛ akɛ wuoyaa nitsumɔ baakwɛ weku tamɔ nɛkɛ lɛ biɔ ni aná ŋaalee kɛ hewalɛ, ni atsu nii dɛŋdɛŋ hu. Kwɛ bɔ ni ebaabi ni hii nɛɛ atsu nii nyɔɔŋnyɔɔŋ fɛɛ shii abɔ—amɛbaatara lɛji enyɔ mli koni amɛfɔ̃ yai lɛ amɛwo ŋshɔ lɛ mli, amɛbaagbala yai lɛ kɛba lɛlɛ lɛ mli kɛkwɛ looi ni amɛdu lɛ. Kwɛ bɔ ni ebaatɔ amɛ yɛ gbi lɛ mli eha; amɛbaahala looi lɛ amli koni amɛhɔ̃ɔ, amɛbaakpɛ yai lɛ ni amɛbaafɔ he.\n7. Mɛni Petro nu yɛ Yesu he, ni mɛni hewɔ eji miishɛɛ sane lɛ?\n7 Biblia lɛ haa wɔleɔ akɛ no mli lɛ, Andrea ji Yohane Baptisilɔ lɛ kaselɔ. Eyɛ faŋŋ akɛ, Petro bo Yohane Baptisilɔ lɛ he saji ni enyɛmi nuu lɛ bɔ lɛ lɛ toi jogbaŋŋ. Gbi ko lɛ, Andrea na ni Yohane Baptisilɔ lɛ kɛ enine tsɔɔ Yesu ni jɛ Nazaret, lɛ ni ekɛɛ: “Naa, Nyɔŋmɔ toobi lɛ!” Nɔŋŋ kɛkɛ ni Andrea batsɔ Yesu sɛɛnyiɛlɔ, ni ekɛ oyaiyeli yabɔ Petro nɛkɛ miishɛɛ sane nɛɛ akɛ: Mesia lɛ eshɛ shi! (Yoh. 1:35-40) Aaafee afii 4,000 komɛi ni tsɔ nakai be lɛ hiɛ, beni atse atua yɛ Eden lɛ, Yehowa Nyɔŋmɔ gba efɔ̃ shi akɛ mɔ aŋkro krɛdɛɛ ko baaba koni ekɛ hiɛnɔkamɔ diɛŋtsɛ abaha adesai. (1 Mose 3:15) Andrea kɛ Kpɔ̃lɔ nɛɛ, ni ji Mesia lɛ diɛŋtsɛ kpe! Petro hu sha foi koni eyana Yesu.\n8. Mɛni ji gbɛ́i ni Yesu kɛwo Petro lɛ shishi, ni mɛni hewɔ mɛi komɛi ayiŋ etɛɛɛ amɛ yɛ gbɛ́i ni akɛwo lɛ lɛ he lɛ?\n8 Dani Petro baaba abana Yesu lɛ, no mli lɛ gbɛ́i ni akɛ le lɛ ji Simon. Shi Yesu kwɛ lɛ, ni ekɛɛ: “Bo ji Simon, Yona bi lɛ, aaatsɛo Kefa (eshishi ji: Petro loo tɛsaa).” (Yoh. 1:42) Ekã shi faŋŋ akɛ nɔ ni Yesu wie nɛɛ ji gbalɛ. Ena akɛ Petro baatsɔ tamɔ tɛ—Kristo sɛɛnyiɛlɔi lɛ ateŋ mɔ ni yɔɔ shiŋŋ, ni he wa ni abaanyɛ akɛ he afɔ̃ enɔ. Ani Petro na ehe nakai? Ekolɛ, eyiŋ fee lɛ enyɔɔnyɔ yɛ he. Mɛi po ni kaneɔ Sanekpakpai lɛ yɛ wɔbe nɛɛ amli lɛ enaaa nɔ ko yɛ Petro he ni tsɔɔ akɛ etamɔ tɛsaa. Mɛi komɛi po ewie akɛ, bɔ ni anaa Petro su yɛ Biblia lɛ mli lɛ haa ebafeɔ tamɔ mɔ ko ni bɛ shiŋŋ ni yiŋ feɔ lɛ enyɔɔnyɔ, ni nyɛɛɛ akpɛ eyiŋ.\n9. Mɛni nɔ Yehowa kɛ ebi lɛ kɛ amɛjwɛŋmɔ yaa, ni mɛni hewɔ osusuɔ akɛ esa akɛ wɔná hekɛnɔfɔ̃ɔ yɛ bɔ ni amɛkwɛɔ nii amɛhaa lɛ mli lɛ?\n9 Petro yɛ etɔ̃mɔi. Jeee akɛ Yesu leee Petro tɔ̃mɔi lɛ. Shi taakɛ Yesu Tsɛ Yehowa ji lɛ, Yesu kɛ ejwɛŋmɔ yaa nibii kpakpai ni mɛi feɔ lɛ anɔ. Yesu na akɛ Petro yɛ sui kpakpai babaoo, no hewɔ lɛ, esumɔ ni eye ebua Petro koni ejie sui nɛɛ akpo yɛ gbɛ ni hi fe fɛɛ nɔ. Nakai nɔŋŋ ŋmɛnɛ lɛ, Yehowa kɛ ebi lɛ kɛ amɛjwɛŋmɔ yaa sui kpakpai ni wɔjieɔ lɛ kpo lɛ anɔ. Ekolɛ, wɔheŋ wɔyeŋ akɛ amɛbaana sui kpakpai babaoo komɛi yɛ wɔhe. Kɛlɛ, esa akɛ wɔná hekɛnɔfɔ̃ɔ yɛ bɔ ni amɛkwɛɔ nii amɛhaa lɛ mli, koni wɔkɛ wɔnifeemɔi atsɔɔ akɛ wɔmiisumɔ ni amɛtsɔse wɔ, ni amɛshɔ̃ wɔ taakɛ eba lɛ yɛ Petro gbɛfaŋ lɛ.—Nyɛkanea 1 Yohane 3:19, 20.\n10. Mɛni ekolɛ Petro kɛ ehiŋmɛi na, ni kɛlɛ mɛni eku esɛɛ eyafee?\n10 Ekolɛ, Petro fata Yesu he yɛ shiɛmɔ nitsumɔ ni nyiɛ sɛɛ lɛ mli. No hewɔ lɛ, ekolɛ ena klɛŋklɛŋ naakpɛɛ nii ni Yesu fee, ni ji nu ni eha etsɔ wein yɛ yookpeemɔ ko ni tee nɔ yɛ Kana lɛ shishi lɛ. Nɔ ni he hiaa titri lɛ ji, enu naakpɛɛ saji ni Yesu wie ni haa anáa hiɛnɔkamɔ ni kɔɔ Nyɔŋmɔ Maŋtsɛyeli lɛ he lɛ. Fɛɛ sɛɛ lɛ, Petro shi Yesu ni eku esɛɛ eyatsa ewuoyaa nitsumɔ lɛ nɔ. Shi nyɔji komɛi asɛɛ lɛ, Petro kɛ Yesu kpe hiɛ kɛ hiɛ ekoŋŋ—shi nɛkɛ be nɛɛ mli lɛ, Yesu kɛɛ Petro koni ekɛ ebe fɛɛ anyiɛ esɛɛ kɛtsu shiɛmɔ nitsumɔ lɛ.\n11, 12. (a) Mɛɛ shihilɛ Petro kɛkpe nyɔɔŋnyɔɔŋ fɛɛ yɛ enitsumɔ lɛ mli? (b) Beni Petro bo Yesu toi lɛ, mɛɛ sanebimɔi ekolɛ eba ejwɛŋmɔŋ?\n11 Etsɛko tsɔ ni Petro kɛ shihilɛ ko ni jeɔ mɔ nijiaŋ wui kpe nakai nyɔɔŋ lɛŋ. Wolɛi lɛ efɔ̃ amɛyai lɛ kɛwo kpaakpo lɛ mli shii abɔ, shi fɛɛ lɛ yɔɔ mia, no ji amɛgbeee loo ko kwraa. Ekã shi faŋŋ akɛ, Petro kɛ hesai kɛ ŋaa fɛɛ ni ele yɛ wuoyaa mli lɛ tsu nii, ni efɔ̃ yaa lɛ ewo kpaakpo lɛ mli hei srɔtoi akɛ aleenɔ enine baagbe looi komɛi ni miiye nii lo. Ŋwanejee ko bɛ he akɛ, ekolɛ yɛ shihilɛi lɛ ekomɛi amli po lɛ, Petro nu he taakɛ wolɛi komɛi lɛ nuɔ he lɛ, ákɛ ená ni kulɛ ekɛ ehiŋmɛi baana faa lɛ mli he tuuntu ni looi lɛ ebua amɛhenaa yɛ lɛ, koni efɔ̃ yaa lɛ ewo jɛmɛ, aloo ákɛ lɛ diɛŋtsɛ ebaaya faa lɛ mli koni eyashwie looi lɛ ebawo yai lɛ amli. Anɔkwa, nakai susumɔ lɛ baaha Petro ahao kwraa fe tsutsu lɛ. Petro baaa ni ebahɛ looi kɛjie ehiɛtserɛ; no ji nitsumɔ ni etsuɔ kɛlɛɔ eweku lɛ. Naagbee mli aahu lɛ, ekpleke kɛ edɛŋ flo. Esa akɛ efɔfɔɔ yai lɛ ahe. No hewɔ lɛ, beni Yesu ba jɛmɛ lɛ, no mli lɛ Petro hiɛ edɔ eefɔ yai lɛ ahe.\nBeni Yesu wieɔ Nyɔŋmɔ Maŋtsɛyeli lɛ, ni ji eshiɛmɔ lɛ saneyitso titri lɛ he lɛ, etɔɔɔ Petro kɛtoiboo\n12 Asafo babaoo babua Yesu he, ni amɛmiibo nɔ fɛɛ nɔ ni ewieɔ lɛ toi jogbaŋŋ. Akɛni mɛi lɛ ayi fa hewɔ lɛ, Yesu bote Petro lɛlɛ lɛ mli, ni ekpa lɛ fai akɛ etsi kɛya nu lɛ hiɛ fioo. He ni Yesu ta yɛ nu lɛ hiɛ lɛ ha amɛnu egbee jogbaŋŋ, ni etsɔɔ amɛ nii. Petro bo lɛ toi jogbaŋŋ taakɛ mɛi ni yɔɔ jɛmɛ lɛ hu fee lɛ. Beni Yesu wieɔ Nyɔŋmɔ Maŋtsɛyeli lɛ, ni ji eshiɛmɔ lɛ saneyitso titri lɛ he lɛ, etɔɔɔ Petro kɛtoiboo. Kwɛ hegbɛ kple ni ebaaji kɛha Petro akɛ ebaaye ebua Kristo lɛ kɛgbɛ hiɛnɔkamɔ sane nɛɛ eshwã shikpɔŋ lɛ nɔ fɛɛ! Ani ebaahi nakai feemɔ? Te Petro baafee tɛŋŋ akwɛ eweku lɛ? Ekolɛ, Petro susu yaka deŋme ni egbo nyɔɔŋnyɔɔŋ fɛɛ lɛ he ekoŋŋ.—Luka 5:1-3.\n13, 14. Mɛɛ naakpɛɛ nɔ ko Yesu fee eha Petro, ni te Petro fee enii eha tɛŋŋ?\n13 Beni Yesu gbe ewiemɔ lɛ naa lɛ, ekɛɛ Petro akɛ: “Nyɛtsia nyɛyaa bu lɛŋ ní nyɛyafɔ̃a nyɛyaa lɛ, koni nyɛgbe loo.” Petro yiŋ fee lɛ enyɔɔnyɔ. Ewie akɛ: “Onukpa [loo Tsɔɔlɔ], nyɔɔŋ nɛŋ fɛɛ wɔtsu nii dɛŋdɛɛŋdɛŋ ni wɔnáaa nɔ ko; shi kɛlɛ owiemɔ naa lɛ mafɔ̃ yaa lɛ.” Petro fɔ eyai lɛ ahe etsɛko kwraa. Ekã shi faŋŋ akɛ, ákɛ ebaafɔ̃ yaa lɛ ewo nu lɛ mli ekoŋŋ lɛ ji nɔ ko ni esumɔŋ ni efee—titri lɛ akɛni ejeee be ni looi lɛ kɛyeɔ nii lɛ hewɔ! Kɛlɛ, ekpɛlɛ nɔ ni Yesu wie lɛ nɔ, ni ekolɛ ekɛ ewebii ni yɔɔ lɛlɛ kroko lɛ mli lɛ wie koni amɛba ni aya.—Luka 5:4, 5.\n14 Beni Petro bɔi yaa lɛ gbalamɔ lɛ, eyɔse akɛ emli etsii fe nine. Petro naa ni kpɛ ehe sɔŋŋ hewɔ lɛ, etɛje ehe kɛgbala yaa lɛ, ni oona kɛ onaaa nɔŋŋ lɛ looi babaoo diɛŋtsɛ miipele yɛ yaa lɛ mli. Ekɛ heshitswaa fɔ̃ enanemɛi ni yɔɔ lɛlɛ kroko lɛ mli lɛ nine akɛ amɛba ni amɛbawa amɛ. Beni amɛba lɛ, etsɛɛɛ ni ebafee faŋŋ akɛ looi lɛ afalɛ lɛ hoŋ lɛlɛ kome mli. Amɛwo lɛji enyɔ lɛ fɛɛ mli looi obɔbɔ, shi babaoo shwɛ lolo—looi lɛ atsiimɔ sɔŋŋ hewɔ lɛ, lɛji lɛ bɔi shiumɔ. Petro naa kpɛ ehe ni ehiii lɛ nɔ ko feemɔ. Ena ni Kristo kɛ ehewalɛ lɛ etsu nii daŋ, shi yɛ shihilɛ nɛɛ mli lɛ, Petro diɛŋtsɛ ená he sɛɛ. Naa nuu ni baanyɛ aha looi tete abote yai amli! Enɛ ha Petro bɔi gbeyeishemɔ. Eho ekula shi, ni ekɛɛ: “Nuŋtsɔ, jee mimasɛi; ejaakɛ gbɔmɔ eshafeelɔ ji mi!” Te ebaafee tɛŋŋ ekɛ Mɔ ko ni kɛ Nyɔŋmɔ hewalɛ diɛŋtsɛ tsuɔ nii yɛ gbɛi ni tamɔ nɛkɛ nɔ lɛ abɔ lɛ?—Nyɛkanea Luka 5:6-9.\n‘Nuŋtsɔ gbɔmɔ eshafeelɔ ji mi’\n15. Mɛni Yesu fee kɛtsɔɔ akɛ Petro bɛ nɔ ko ni ebaadamɔ nɔ eshe gbeyei loo eyiŋ afee lɛ enyɔɔnyɔ?\n15 Yesu kɛ mlihilɛ wie akɛ: “Kpa gbeyeishemɔ. Kɛjɛ be nɛɛ nɔ kɛyaa nɛɛ obaasha gbɔmɛi hiɛkalɔi.” (Luka 5:10, 11, NW) Jeee be ni esa akɛ mɔ yiŋ afee lɛ enyɔɔnyɔ loo eshe gbeyei nɛ. Petro bɛ nɔ ko ni ebaadamɔ nɔ eyiŋ afee lɛ enyɔɔnyɔ yɛ ewuoyaa nitsumɔ lɛ he; ni ebɛ nɔ ko hu ni ebaadamɔ nɔ eshe gbeyei yɛ etɔ̃mɔi lɛ ahewɔ loo enu he akɛ enyɛŋ eshiɛ. Yesu yɛ nitsumɔ kple ko ni ebaatsu, nitsumɔ ko ni baatsake adesai awɔsɛɛ. Esɔmɔɔ Nyɔŋmɔ ni kɛ ‘eshai baafa aahu lɛ.’ (Yes. 55:7) Yehowa baatsu Petro hiamɔ nii ahe nii eha lɛ, heloonaa nɔ̃ kɛ mumɔŋ nɔ̃ fɛɛ.—Mat. 6:33.\n16. Te Petro, Yakobo, kɛ Yohane fee amɛnii yɛ Yesu ninefɔ̃ɔ lɛ he amɛha tɛŋŋ, ni mɛni hewɔ eji yiŋ ni hi fe fɛɛ ni amɛkpɛ lɛ?\n16 Oya nɔŋŋ ni Petro kɛ Yesu wiemɔ lɛ tsu nii taakɛ Yakobo kɛ Yohane fee lɛ. “Amɛkɛ amɛlɛji lɛ bakpeleke, ni amɛshi fɛɛ ni amɛnyiɛ esɛɛ.” (Luka 5:11) Petro kɛ nɔ ni efee nɛɛ tsɔɔ akɛ eyɛ hemɔkɛyeli yɛ Yesu kɛ Yehowa, mɔ ni tsu lɛ lɛ mli. Eji yiŋ ni hi fe fɛɛ ni ekpɛ. Nakai nɔŋŋ Kristofoi ni yɔɔ ŋmɛnɛ ni yeɔ amɛyiŋ ni feɔ amɛ enyɔɔnyɔ lɛ, kɛ gbeyei ni amɛsheɔ lɛ anɔ koni amɛsɔmɔ Nyɔŋmɔ lɛ hu kɛ amɛnifeemɔi tsɔɔ akɛ amɛyɛ hemɔkɛyeli. Nakai hekɛnɔfɔ̃ɔ ni anáa yɛ Yehowa mli lɛ efeŋ yaka kɔkɔɔkɔ.—Lala 22:4, 5, Ga Biblia hee.\n“Mɛni Hewɔ Oha Oyiŋ Fee Bo Kɔshikɔshi?”\n17. Mɛɛ nibii komɛi yɔɔ Petro jwɛŋmɔŋ yɛ afii enyɔ ni ekɛ Yesu kpe lɛ mli?\n17 Aaafee afii enyɔ ni ho ni Petro kɛ Yesu kpe lɛ sɛɛ lɛ, Petro wiri lɛlɛ yɛ Galilea Ŋshɔ lɛ hiɛ nyɔɔŋ ko beni ahum ni naa wa tswaa lɛ, taakɛ wɔtsĩ tã yɛ sane nɛɛ shishijee mli lɛ. Anɔkwa, wɔnyɛŋ wɔle nibii ni no mli lɛ Petro susuɔ he. Nibii babaoo yɛ ni ebaasusu he! Yesu etsa Petro shaayoo lɛ. Eha e-Gɔŋ nɔ Shiɛmɔ lɛ. Etsɔ enitsɔɔmɔ kɛ naakpɛɛ nibii ni efee lɛ anɔ eha efee faŋŋ akɛ lɛ ji Mɔ ni Yehowa Ehala, Mesia lɛ. Beni nyɔji lɛ shwieɔ mli lɛ, ekã shi faŋŋ akɛ Petro tɔ̃mɔi, tamɔ bɔ ni etsɛɛɛ kɛkɛ lɛ eshe gbeyei loo eyiŋ efee lɛ enyɔɔnyɔ lɛ, eba shi bɔ ni sa. Yesu ehala Petro akɛ ebɔfoi 12 lɛ ateŋ mɔ kome po! Fɛɛ sɛɛ lɛ, Petro kpako gbeyeishemɔ kɛ eyiŋ ni feɔ lɛ enyɔɔnyɔ lɛ, etsɛŋ ni enɛ baafee faŋŋ aha lɛ.\n18, 19. (a) Tsɔɔmɔ nɔ ni Petro na yɛ Galilea Ŋshɔ lɛ hiɛ lɛ. (b) Te Yesu here Petro nibimɔ lɛ nɔ eha tɛŋŋ?\n18 Nyɔɔŋ saramɔ be ni ji ejwɛ lɛ nɔ loo aaafee maŋkɛ ŋmɛji etɛ kɛmiimɔ hulu shitee mli lɛ, trukaa lɛ Petro kpa lɛlɛ lɛ wirimɔ ni esaa ehe eta shi jogbaŋŋ. Naa nɔ ko miitsi ehe yɛ ŋshɔkei lɛ asɛɛ! Ani nyɔŋtsere lɛ ji nɔ ni kpɛɔ ŋshɔkei lɛ anɔ lɛ? Dabi, nɔ ni ji lɛ ma he kome, edamɔ shi jaŋŋ. Gbɔmɔ ko! Hɛɛ, gbɔmɔ ni, enyiɛ ŋshɔ lɛ hiɛ! Beni ebɛŋkɛɔ lɛ, efee tamɔ eetsɔ amɛmasɛi tuuntu. Kaselɔi lɛ atsui fã, ni amɛsusu akɛ amɛna ninaa ko. Gbɔmɔ lɛ kɛɛ akɛ: “Nyɛnáa tsui, miŋ; nyɛkashea gbeyei.” Yesu ji mɔ ni amɛna lɛ.—Mat. 14:25-28, NW.\n19 Petro here nɔ akɛ: “Nuŋtsɔ, kɛji boŋ lɛ, fã mi koni matsɔ̃ nu lɛ hiɛ kɛba oŋɔɔ.” Nɔ ni efee klɛŋklɛŋ lɛ tsɔɔ akɛ eyɛ ekãa. Beni Petro na naakpɛɛ nii krɛdɛɛ nɛɛ, emii shɛ ehe waa ni eshwe akɛ ebaafee eko kɛtsɔɔ akɛ eyɛ hemɔkɛyeli. Petro sumɔ ni efee eko kɛwaje ehemɔkɛyeli lɛ. Yesu kɛ naajɔlɛ kɛɛ lɛ akɛ, ba. Petro yi shi kɛjɛ lɛlɛ lɛ mli, ni edamɔ ŋshɔ lɛ hiɛ. Feemɔ bɔ ni Petro nu he eha beni ená he ko yɛ nu lɛ hiɛ ekɛ enaji mamɔ, ni eshiuuu lɛ he mfoniri okwɛ. Ekolɛ, beni enyiɛ nu lɛ hiɛ kɛyaa Yesu ŋɔɔ lɛ, enaa kpɛ ehe waa. Shi etsɛɛɛ ni nɔ kroko hu bayi emli.—Nyɛkanea Mateo 14:29.\n“Beni ena akɛ kɔɔyɔɔ lɛ miitswa huu lɛ, eshe gbeyei”\n20. (a) Mɛni ha Petro jie ejwɛŋmɔ yɛ Yesu nɔ lɛ, ni mɛni jɛ mli kɛba? (b) Mɛɛ nikasemɔ Yesu ma nɔ mi eha Petro?\n20 Kulɛ, esa akɛ Petro kɛ ejwɛŋmɔ ama Yesu nɔ. Yesu ji mɔ ni no mli lɛ, ekɛ Yehowa hewalɛ lɛ miitsu nii koni Petro anyɛ anyiɛ ŋshɔkei lɛ anɔ lɛ. Kɛfata he lɛ, akɛni Petro tsɔɔ akɛ eyɛ hemɔkɛyeli yɛ Yesu mli lɛ hewɔ ni Yesu fee nakai lɛ. Shi Petro ha nɔ ko gbala ejwɛŋmɔ kɛjɛ Yesu nɔ. Wɔkaneɔ akɛ: “Beni ena akɛ kɔɔyɔɔ lɛ miitswa huu lɛ, eshe gbeyei.” Petro bɔi nakai ŋshɔkei ni kumɔɔ eshwieɔ lɛlɛ lɛ he, ni tswaa afui woɔ kɔɔyɔɔ lɛ mli lɛ akwɛmɔ, ni eshe gbeyei. Ekolɛ, enu he tamɔ nɔ ni eeshiu yɛ nakai kpaakpo lɛ mli yɛ jɛmɛ nɔŋŋ. Beni eshe gbeyei lɛ, ehemɔkɛyeli lɛ naa ba shi kwraa. Naa nuu ni asusu akɛ ebaanyɛ edamɔ shi shiŋŋ, ni no hewɔ lɛ atsɛ lɛ akɛ Tɛsaa lɛ, ni eeshiu tamɔ tɛ yɛ ehemɔkɛyeli ni naa ba shi lɛ hewɔ. Petro he esa waa kɛseremɔ moŋ, shi yɛ shihilɛ nɛɛ mli lɛ, emuuu efɔ̃ɔɔ nakai nyɛmɔ lɛ nɔ. Ebo ekɛɛ: “Nuŋtsɔ, heremɔ mi!” Yesu kpã enine mli esɔo lɛ ni egbala lɛ. Ni be ni Petro kã he eyɔɔ nu lɛ mli lolo lɛ, Yesu ma nikasemɔ ni he hiaa waa nɛɛ nɔ mi eha Petro ekɛɛ: “Bo ni ohemɔkɛyeli faaa, mɛni hewɔ oha oyiŋ fee bo kɔshikɔshi?”—Mat. 14:30, 31, NW.\n21. Mɛni hewɔ yiŋkɔshikɔshifeemɔ yɔɔ oshara waa lɛ, ni te wɔbaafee tɛŋŋ wɔwu wɔshi su nɛɛ?\n21 Yesu kɛɛ Petro akɛ, “Oha oyiŋ fee bo kɔshikɔshi”—mɛɛ wiemɔ ni sa jogbaŋŋ po ekɛtsu nii nɛkɛ! Yiŋkɔshikɔshifeemɔ ji nɔ ko ni yɔɔ hewalɛ waa ni fiteɔ nii. Kɛ́ wɔŋmɛɛ wɔhe wɔha lɛ lɛ, ebaanyɛ eha wɔhemɔkɛyeli lɛ nɔ agbɔ kwraa, ni ebaaha wɔshiu yɛ mumɔŋ. Esa akɛ wɔwu wɔshi yiŋkɔshikɔshifeemɔ! Yɛ mɛɛ gbɛ nɔ? Esa akɛ wɔkɛ wɔjwɛŋmɔ ama nibii kpakpai anɔ. Kɛ́ wɔkɛ wɔjwɛŋmɔ ma nibii ni woɔ wɔhe gbeyei, nibii ni jeɔ wɔnijiaŋ wui, nibii ni gbalaa wɔjwɛŋmɔ kɛjɛɔ Yehowa kɛ e-Bi lɛ anɔ lɛ anɔ lɛ, wɔyiŋ ni feɔ wɔ kɔshikɔshi lɛ mli baawo wu. Shi, kɛ́ wɔkɛ wɔjwɛŋmɔ ma Yehowa kɛ e-Bi lɛ, nibii ni amɛfee, nɔ ni amɛmiifee, kɛ nɔ ni amɛbaafee amɛha mɛi ni sumɔɔ amɛ lɛ anɔ lɛ, wɔbaanyɛ wɔye nibii ni haa wɔyiŋ feɔ wɔ kɔshikɔshi lɛ anɔ.\n22. Mɛni hewɔ esa akɛ okase Petro hemɔkɛyeli lɛ?\n22 Beni Petro nyiɛ Yesu sɛɛ kɛyaa lɛlɛ lɛ mli lɛ, ena akɛ ahum ni tswaa lɛ naa eba shi. Galilea Ŋshɔ lɛ ŋmɛ dɛmm. Petro fata kaselɔi krokomɛi lɛ ahe kɛwie akɛ: “Lɛɛlɛŋ, Nyɔŋmɔ bi jio!” (Mat. 14:33) Ekolɛ, beni je tsereɔ lɛ Petro tsuiŋ eyi obɔ kɛhiɛsɔɔ. Ebaná ele akɛ, esaaa akɛ ehaa gbeyeishemɔ haa eyiŋ feɔ lɛ kɔshikɔshi yɛ Yehowa kɛ Yesu he. Anɔkwa, dani Petro baanyɛ ebatsɔ Kristofonyo ni yɔɔ shiŋŋ tamɔ tɛsaa ni Yesu tsɔ hiɛ ewie yɛ ehe lɛ, tsakemɔi babaoo yɛ ni esa akɛ Petro afee. Shi etswa efãi shi akɛ eŋmɛɛɛ nibii ahe kɛsaaa, ebaaya nɔ ebɔ ehe mɔdɛŋ. Ani bo hu otswa ofai shi nakai? Kɛ́ ofee nakai lɛ, obaana akɛ, Petro hemɔkɛyeli lɛ sa kasemɔ waa.\nTe Petro fee tɛŋŋ eye eyiŋ ni feɔ lɛ kɔshikɔshi akɛ ebaanyiɛ Yesu sɛɛ lɛ nɔ lɛ?\nMɛni Yesu fee kɛtsɔɔ akɛ ena nɔ ko kpakpa yɛ Petro he?\nMɛni Petro kase yɛ Galilea Ŋshɔ lɛ hiɛ yɛ nɔ hewɔ ni esaaa akɛ mɔ yiŋ feɔ lɛ kɔshikɔshi lɛ he?\nMɛɛ gbɛi anɔ obaasumɔ ni okase Petro hemɔkɛyeli lɛ?


Ye Anɔkwa Yɛ Nɔ Fɛɛ Nɔ Mli\n“Wɔmiisumɔ ni wɔye anɔkwa yɛ nibii fɛɛ ni wɔfeɔ lɛ amli.”—HEBRIBII 13:18.\n1, 2. Kɛ́ Yehowa na ni wɔmiimia wɔhiɛ ni wɔye anɔkwa lɛ, te enuɔ he ehãa tɛŋŋ?\nGBI ko be ni gbekɛ nuu ko jɛ skul ni eeya shĩa lɛ, ena walɛt ko kã shikpɔŋ ni shika pii yɛ mli. Mɛni ebaafee? Kulɛ ebaanyɛ ekɛɛ akɛ eto ahu. Shi efeee nakai, ekɛku sɛɛ eyahã nɔtsɛ. Be ni gbekɛ nuu lɛ mami nu nɔ ni ebi lɛ fee lɛ, emii shɛ ehe waa.\n2 Fɔlɔi pii náa miishɛɛ kɛ́ amɛbii ye anɔkwa. Yehowa, wɔŋwɛi Tsɛ lɛ, ji “anɔkwale Nyɔŋmɔ” lɛ, ni emii shɛɔ ehe kɛji wɔye anɔkwa. (Lala 31:5) Wɔmiisumɔ ni wɔsa ehiɛ, ni “wɔye anɔkwa yɛ nibii fɛɛ ni wɔfeɔ lɛ amli.” (Hebribii 13:18) Hã wɔkwɛ shihilɛi ejwɛ ni ebaanyɛ ewa kɛhã wɔ akɛ wɔbaaye anɔkwa yɛ mli. No sɛɛ lɛ, wɔbaakwɛ bɔ ni wɔbaaná he sɛɛ kɛji wɔye anɔkwa yɛ shihilɛi nɛɛ amli.\nESA AKƐ WƆYE WƆ DIƐŊTSƐ WƆHE ANƆKWA\n3-5. (a) Mɛni baatsɔɔ akɛ, wɔyeee wɔ diɛŋtsɛ wɔhe anɔkwa? (b) Mɛni baawa wɔ ni wɔye wɔ diɛŋtsɛ wɔhe anɔkwa?\n3 Ja wɔye wɔ diɛŋtsɛ wɔhe anɔkwa dani wɔbaanyɛ wɔye mɛi krokomɛi anɔkwa. Jeee be fɛɛ be enɛ yɔɔ mlɛo. Nyɛmimɛi ni hi Laodikea asafo lɛ mli yɛ klɛŋklɛŋ afii 100 lɛ mli lɛ yasusu akɛ amɛmiifee nɔ ni Nyɔŋmɔ sumɔɔ, shi asomoaŋ amɛmiilaka amɛhe. (Kpojiemɔ 3:17) Wɔ hu wɔbaanyɛ wɔlaka wɔhe yɛ nɔ gbɔmɛi ni wɔji diɛŋtsɛ lɛ he.\n4 Kaselɔ Yakobo ŋma akɛ: “Kɛ́ gbɔmɔ ko susuɔ akɛ eji Nyɔŋmɔ jálɔ, shi ekudɔɔɔ elilɛi jogbaŋŋ lɛ, eelaka lɛ diɛŋtsɛ etsui, ni ejamɔ lɛ, efolo ni.” (Yakobo 1:26) Kɛ́ wɔsusu akɛ kɛji wɔfee nibii kpakpai komɛi, ni wɔkɛ mɛi wie bɔ ni esaaa, wɔjɛ mɛi, loo wɔmale lɛ, Nyɔŋmɔ enaŋ lɛ nɔ ko lɛ, no lɛ, wɔmiilaka wɔhe. Mɛni baawa wɔ koni wɔkalaka wɔhe?\n5 Kɛ́ wɔkwɛ ashwishwɛ mli lɛ, wɔbaanyɛ wɔna bɔ ni wɔji yɛ kponɔgbɛ. Ni kɛ́ wɔkane Biblia lɛ, wɔnaa bɔ ni wɔji yɛ mligbɛ. Biblia lɛ baanyɛ aye abua wɔ ni wɔna hei ni wɔbɔɔ mɔdɛŋ yɛ, kɛ hei ni wɔtɔɔ fã yɛ. Ebaanyɛ ehã wɔna tsakemɔi ni esa akɛ wɔfee yɛ bɔ ni wɔsusuɔ nii ahe, bɔ ni wɔfeɔ wɔnii, kɛ bɔ ni wɔwieɔ wɔhãa lɛ mli. (Kanemɔ Yakobo 1:23-25.) Shi kɛ́ wɔsusu akɛ wɔbɛ fãtɔɔ ko lɛ, no lɛ, wɔnyɛŋ wɔfee tsakemɔi ni ebaabi ni wɔfee lɛ. No hewɔ lɛ, esa akɛ wɔjɛ anɔkwayeli mli wɔkɛ Biblia lɛ apɛi wɔmli. (Yaafo 3:40; Hagai 1:5) Sɔlemɔ hu baanyɛ ahã wɔna bɔ ni wɔji diɛŋtsɛ. Wɔbaanyɛ wɔsɔle wɔbi Yehowa ni etao wɔmli, ni eye ebua wɔ ni wɔna wɔfãtɔi koni wɔnyɛ wɔtsu he nii. (Lala 139:23, 24) Wɔle akɛ “Yehowa miihi mɔ ni lakaa mɛi, shi mɔ ni ja lɛ, lɛ ekɛbɔɔ naanyo.”—Abɛi 3:32.\nYE ANƆKWA YƐ WEKU LƐ MLI\n6. Mɛni hewɔ esa akɛ wu kɛ ŋa aye amɛhe anɔkwa lɛ?\n6 Ehe miihia ni aye anɔkwa yɛ weku lɛ mli hu. Kɛ́ wu kɛ ŋa kɛ nɔ ko eteee amɛhe lɛ, amɛnuɔ he akɛ amɛyɛ shweshweeshwe, ni amɛbaanyɛ amɛhe amɛhe amɛye. Anɔkwa ni ayeee yɛ gbalashihilɛ mli lɛ baanyɛ aba yɛ gbɛi srɔtoi anɔ. Akɛ nɔkwɛmɔnɔ lɛ, mɔ ko ni ebote gbalashihilɛ mli lɛ baanyɛ akwɛ ponografi, ekɛ enifeemɔ ahã mɔ ko anu he akɛ eesumɔ lɛ, loo ebaanyɛ eyawó mɔ ko yɛ ehefatalɔ lɛ sɛɛ ní ehefatalɔ lɛ leee. Lalatsɛ lɛ kɛɛ akɛ: “Mikɛ mɛi ni lakaa mɛi ebɔɔɔ, ni mitsiɔ mihe kɛjeɔ mɛi ni kɛ amɛsubaŋ teɔ lɛ ahe.” (Lala 26:4) Kɛ́ wɔyeee wɔhefatalɔ anɔkwa yɛ wɔsusumɔi amli po lɛ, ekɛ naagbai baaba wɔgbalashihilɛ lɛ mli.\nTsi ohe kɛje nɔ fɛɛ nɔ ni baanyɛ ekɛ naagba aba ogbalashihilɛ mli lɛ he amrɔ nɔŋŋ\n7, 8. Mɛɛ gbɛ nɔ obaanyɛ okɛ Biblia lɛ atsu nii kɛtsɔɔ gbekɛbii nɔ hewɔ ni esa akɛ amɛye anɔkwa lɛ?\n7 Esa akɛ atsɔɔ gbekɛbii hu akɛ, ehe miihia ni amɛye anɔkwa. Fɔlɔi baanyɛ amɛkɛ Biblia lɛ atsu nii kɛtsɔɔ amɛ enɛ. Biblia lɛ tsɔɔ wɔ mɛi komɛi ni yeee anɔkwa: Akan, mɔ ni tsɔ julɔ lɛ; Gehazi, mɔ ni male koni ená shika lɛ; kɛ Yuda, mɔ ni ju shika, ní sɛɛ mli lɛ etsɔɔ Yesu sɛɛ gbɛ ehe jwiɛtɛi kapɛji 30 lɛ.—Yoshua 6:17-19; 7:11-25; 2 Maŋtsɛmɛi 5:14-16, 20-27; Mateo 26:14, 15; Yohane 12:6.\n8 Mɛi pii hu yɛ Biblia lɛ mli ni ye anɔkwa: Yakob, mɔ ni kɛɛ ebihii lɛ akɛ amɛkɛ shika lɛ aku sɛɛ kɛya lɛ; Yefta kɛ ebiyoo lɛ, mɛi ni ye shi ni amɛwo Nyɔŋmɔ lɛ nɔ lɛ; kɛ Yesu, mɔ ni ye anɔkwa yɛ shihilɛi ni mli wala po amli lɛ. (1 Mose 43:12; Kojolɔi 11:30-40; Yohane 18:3-11) Nɔkwɛmɔnii nɛɛ baanyɛ awa gbekɛbii ni amɛna nɔ hewɔ ni esa akɛ amɛye anɔkwa lɛ.\n9. Kɛ́ fɔlɔi yeɔ anɔkwa lɛ, mɛɛ gbɛ nɔ ebaawa amɛbii?\n9 Biblia mli shishitoo mla nɛɛ baanyɛ awa fɔlɔi waa: “Bo mɔ ni otsɔɔ mɔ kroko nii lɛ, ani otsɔɔɔ bo diɛŋtsɛ ohe nii? Bo mɔ ni oshiɛɔ akɛ, ‘Kaaju’ lɛ, ani ojuɔ?” (Romabii 2:21) Kɛ́ fɔlɔi wie nɔ ko, ni amɛfee nɔ kroko lɛ, gbekɛbii lɛ naa. Kɛ́ wɔkɛɛ wɔbii lɛ akɛ amɛye anɔkwa, ni wɔ diɛŋtsɛ lɛ wɔyeee anɔkwa lɛ, amɛhiɛ baafee amɛ yaa. Kɛ́ gbekɛbii na akɛ amɛfɔlɔi maleɔ yɛ nibii bibii po ahe lɛ, ekolɛ amɛ hu amɛbaabɔi malemɔ. (Kanemɔ Luka 16:10.) Shi kɛ́ gbekɛbii na akɛ amɛfɔlɔi yeɔ anɔkwa lɛ, amɛ hu kɛ́ amɛdara ni amɛfɔ bii lɛ, amɛbaaye anɔkwa.—Abɛi 22:6; Efesobii 6:4.\n10. Kɛ́ wɔkɛ wɔnyɛmimɛi Kristofoi miigba sane lɛ, mɛni kɛ́ wɔfee lɛ ebaatsɔɔ akɛ wɔyeɔ anɔkwa?\n10 Esa akɛ wɔye wɔnyɛmimɛi Kristofoi lɛ hu anɔkwa. Ewaaa akɛ wɔsanegbaa baahã wɔye mɛi ahe osheku loo wɔwie amɛhe efɔŋ po. Kɛ́ wɔnu sane ko ni wɔleee akɛ eyɛ mli loo ebɛ mli, shi wɔkɛɛ mɛi krokomɛi lɛ, ekolɛ wɔbaagbɛ amale wɔshwã. Ehi waa akɛ ‘wɔbaakudɔ wɔlilɛi.’ (Abɛi 10:19) Kɛ́ akɛɛ wɔye anɔkwa lɛ, no etsɔɔɔ akɛ wɔgba mɛi nɔ fɛɛ nɔ ni wɔsusuɔ, nɔ fɛɛ nɔ ni wɔle, loo nɔ fɛɛ nɔ ni wɔnu. Kɛ́ nɔ ni wɔbaawie lɛ, anɔkwale ni po lɛ, ekolɛ ekɔɔɔ wɔhe eko, loo ehe ehiaŋ ni wɔwie, loo kɛ́ wɔwie lɛ, ebaatsɔɔ akɛ wɔbɛ mlihilɛ. (1 Tesalonikabii 4:11) Mɛi komɛi kɛɔ akɛ, kɛ́ amɛkɛ mɛi wie kpookpoo lɛ, no tsɔɔ akɛ amɛyeɔ anɔkwa. Shi Yehowa webii ji wɔ, ni wɔmiisumɔ ni wɔwiemɔ he aba nyam daa, ní wɔkɛ mlihilɛ awie be fɛɛ be.—Kanemɔ Kolosebii 4:6.\n11, 12. (a) Kɛ́ mɔ ko fee esha ni ewieee anɔkwale lɛ, mɛɛ gbɛ nɔ no baahã esane lɛ afite kwraa? (b) Mɛɛ saji komɛi wɔbaanyɛ wɔbi? (d) Mɛɛ gbɛ nɔ wɔbaanyɛ wɔye Yehowa asafo lɛ anɔkwa?\n11 Yehowa kɛ nitsumɔ ewo asafoŋ onukpai lɛ adɛŋ akɛ amɛye amɛbua asafo lɛ. Kɛ́ wɔye amɛ anɔkwa lɛ, ewaŋ kɛhãŋ amɛ akɛ amɛbaawa wɔ. Mɛni hewɔ? Kɛ́ obɛ hewalɛ ni otee oyana datrɛfonyo lɛ, ani okɛ nibii ni gbaa onaa lɛ ekomɛi baatee lɛ? Kɛ́ ofee nakai lɛ, te ebaafee tɛŋŋ eye ebua bo lɛ? Nakai nɔŋŋ kɛ́ wɔtɔ̃ tɔmɔ ko ni yɔɔ hiɛdɔɔ lɛ, esaaa akɛ wɔmaleɔ. Moŋ lɛ, esa akɛ wɔya asafoŋ onukpai lɛ aŋɔɔ, ni wɔyagba amɛ anɔkwale lɛ fɛɛ. (Lala 12:2; Bɔfoi 5:1-11) Naa shihilɛ kroko hu: Ŋɔɔ lɛ akɛ, oná ole akɛ onaanyo ko efee esha ko ni yɔɔ hiɛdɔɔ. (3 Mose 5:1) Ani obaakɛɛ akɛ: “Minaanyo waa ni, no hewɔ lɛ, miyawieŋ”? Aloo obaakai akɛ, asafoŋ onukpai lɛ efee klalo akɛ amɛbaawa lɛ koni esaa ekɛ Yehowa teŋ, ni edamɔ enaji anɔ ekoŋŋ?—Hebribii 13:17; Yakobo 5:14, 15.\n12 Agbɛnɛ hu, esa akɛ wɔye Yehowa asafo lɛ anɔkwa kɛ́ wɔmiiŋmala woji anɔ nii, tamɔ wɔshiɛmɔ nitsumɔ lɛ he amaniɛbɔɔ nɛkɛ. Esa akɛ wɔfee nakai nɔŋŋ kɛ́ wɔmiiŋmala woji anɔ nii kɛhã gbɛgbamɔ nitsumɔ lɛ loo sɔɔmɔ nitsumɔ lɛ fã kroko.—Kanemɔ Abɛi 6:16-19.\n13. Mɛɛ gbɛ nɔ wɔbaanyɛ wɔye anɔkwa kɛ́ wɔkɛ wɔnyɛmi Odasefonyo miitsu nii?\n13 Esaaa akɛ Kristofoi kɛ nitsumɔ saji futuɔ amɛjamɔ lɛ. Akɛ nɔkwɛmɔnɔ lɛ, wɔyeee nitsumɔ sane yɛ Maŋtsɛyeli Asa lɛ nɔ loo shiɛmɔ nitsumɔ lɛ mli. Ni kɛ́ wɔkɛ wɔnyɛmimɛi miitsu nii lɛ, wɔshishiuuu amɛ. Kɛ́ ohe Odasefoi yɛ onitsumɔ mli lɛ, wo amɛ nyɔmɔ yɛ be naa, hã amɛ bɔ ni nyɛba gbeekpamɔ lɛ, ní owo nyɔji krokomɛi ni mla biɔ ni owo ohã amɛ, tamɔ nyɔji ni amɛbɔɔ yɛ helatsamɔ mli, kɛ nyɔji ni esa akɛ owo amɛ be ni amɛtsuuu nii lɛ nɛkɛ. (1 Timoteo 5:18; Yakobo 5:1-4) Ni kɛ́ onyɛmi Odasefonyo ehe bo yɛ enitsumɔ mli lɛ, kaakpa gbɛ akɛ ebaakwɛ bo jogbaŋŋ fe mɛi krokomɛi lɛ. (Efesobii 6:5-8) Bɔɔ mɔdɛŋ ni okɛ be falɛ ni esa akɛ okɛtsu nii lɛ atsu nii, ní otsu nitsumɔ ni awoɔ bo he nyɔmɔ lɛ.—2 Tesalonikabii 3:10.\n14. Mɛni esa akɛ Kristofoi afee dani amɛfee ekome kɛtsu nitsumɔ ko?\n14 Ni kɛ́ okɛ nyɛmi ko fee ekome koni nyɛtsu nitsumɔ ko hu? Ekolɛ nyɛkɛ nyɛshika wo nitsumɔ ko mli loo nyɛyafa shika kɛhã nitsumɔ ko. Biblia mli shishitoo mla ko yɛ ni yeɔ ebuaa waa yɛ shihilɛi ni tamɔ nɛkɛ amli, no ji: Nyɛkɛ nɔ fɛɛ nɔ awoa wolo nɔ! Be ni gbalɔ Yeremia hé shikpɔŋ ko lɛ, efee woji enyɔ yɛ gbeekpamɔ ni amɛba lɛ he, ehã odasefoi kɛ amɛnine wo ekome shishi, ni ekɛ enyɔ lɛ fɛɛ to kɛhã wɔsɛɛ. (Yeremia 32:9-12; kwɛmɔ 1 Mose 23:16-20 lɛ hu.) Mɛi komɛi nuɔ he akɛ kɛ́ aŋma gbeekpamɔ lɛ afɔ̃ shi lɛ, ebaafee tamɔ nɔ ni amɛheee amɛnyɛmi lɛ amɛyeee. Shi yɛ anɔkwale mli lɛ, no moŋ hãŋ naataamɔi, nijiaŋwujei, kɛ béi aba. Yɛ nitsumɔ saji po amli lɛ, esa akɛ wɔkai akɛ, toiŋjɔlɛ ni baahi asafo lɛ mli lɛ he miihia kwraa fe nitsumɔ lɛ.—1 Korintobii 6:1-8; kwɛmɔ Wiemɔi Komɛi Amligbalamɔ 30.\nYE MƐI NI JÁAA YEHOWA LƐ ANƆKWA\n15. Te Yehowa naa anɔkwa ni ayeee yɛ nitsumɔi amli lɛ ehãa tɛŋŋ?\n15 Esa akɛ wɔye mɔ fɛɛ mɔ anɔkwa—Odasefoi kɛ mɛi ni jeee Odasefoi fɛɛ. Yehowa miikpa gbɛ akɛ wɔye anɔkwa daa. Biblia lɛ kɛɛ akɛ: “Yehowa miihi nsɛnii ni ejaaa, shi enáa nsɛni tɛ ni ja he miishɛɛ.” (Abɛi 11:1; 20:10, 23) Yɛ blema lɛ, akɛ nsɛnii fɔɔ nitsumɔ yɛ jarayeli mli. Shi jarayelɔi komɛi shishiuɔ nihelɔi lɛ; amɛhãaa amɛ nɔ ni amɛhé lɛ falɛ ni sa akɛ amɛhã amɛ, loo amɛhãa amɛwoɔ nyɔmɔ fe bɔ ni sa akɛ amɛwo. Ŋmɛnɛ lɛ, shishiumɔ eyi nitsumɔi amli obɔ, tamɔ bɔ ni eji yɛ blema lɛ nɔŋŋ. Ni bɔ ni Yehowa nyɛ shishiumɔ yɛ blema lɛ, nakai nɔŋŋ enyɛɔ ŋmɛnɛ hu.\n16, 17. Mɛɛ nibii komɛi ni mɛi fɔɔ feemɔ kɛ́ wɔfee lɛ ebaatsɔɔ akɛ wɔyeee anɔkwa?\n16 Wɔ fɛɛ wɔkɛ shihilɛi ni baanyɛ aka anɔkwa ni wɔyeɔ lɛ kpeɔ—tamɔ be ni wɔmiiŋma wolo kɛmiibi nitsumɔ, wɔmiiŋmala amralo lɛ woji anɔ nii, loo wɔmiiŋma kaa yɛ skul. Mɛi pii susuɔ akɛ tɔmɔ ko bɛ he akɛ amɛbaamale, amɛbaawo sane he, loo amɛbaalaka mɛi. Enɛ efeee wɔ naakpɛɛ, ejaakɛ Biblia lɛ egba akɛ, naagbee gbii lɛ amli lɛ, mɛi baatsɔmɔ “hesuɔlɔi, shikasuɔlɔi, . . . mɛi ni sumɔɔɔ ekpakpa.”—2 Timoteo 3:1-5.\n17 Bei komɛi lɛ, efeɔ tamɔ nɔ ni nibii miiya lɛ jogbaŋŋ kɛmiihã mɛi ni yeee anɔkwa lɛ moŋ. (Lala 73:1-8) Ekolɛ Kristofonyo ko nitsumɔ baaje edɛŋ, abaatswa lɛ ojo, loo akɛ lɛ baaye bɔ ni esaaa yɛ enitsumɔhe, yɛ anɔkwa ni eyeɔ lɛ hewɔ. Shi anɔkwa ni wɔbaaye lɛ he miihia fe nɔ fɛɛ nɔ ni baaŋmɛɛ wɔ. Mɛni hewɔ?\nJƆƆMƆI NI JƐƆ ANƆKWAYELI MLI KƐBAA\n18. Mɛni hewɔ ehi waa akɛ wɔbaafee gbɛ́i kpakpa wɔhã wɔhe lɛ?\n18 Mɛi sumɔɔ mɛi ni yeɔ anɔkwa, ní aheɔ amɛ ayeɔ, ní anyɛɔ akɛ he fɔ̃ɔ amɛnɔ lɛ asane waa, shi ewa akɛ abaaná mɛi ni tamɔ nakai ŋmɛnɛ. Wɔ fɛɛ wɔbaanyɛ wɔfee gbɛ́i ni tamɔ nakai wɔhã wɔhe. (Mika 7:2) Ekolɛ mɛi komɛi baaye wɔhe fɛo yɛ anɔkwa ni wɔyeɔ lɛ hewɔ, ni amɛbaakɛɛ akɛ wɔlu. Shi mɛi komɛi hu baasumɔ wɔsane yɛ wɔnɔkwayeli lɛ hewɔ, ni amɛbaahe wɔ amɛye. Ale Yehowa Odasefoi yɛ jeŋ fɛɛ akɛ amɛyeɔ anɔkwa. Nitsumɔtsɛmɛi komɛi sumɔɔ ni amɛhe Odasefoi, ejaakɛ amɛle akɛ amɛbaaye anɔkwa. Ni bei komɛi kɛ́ nitsulɔi eyayeee anɔkwa ni aashwie amɛ lɛ, ashwieee Odasefoi lɛ.\nKɛ́ wɔtsuɔ nii waa lɛ, ebaawo Yehowa hiɛ nyam\n19. Kɛ́ wɔyeɔ anɔkwa lɛ, te ebaasa wɔ kɛ Yehowa teŋ wekukpaa lɛ he ehã tɛŋŋ?\n19 Kɛ́ wɔyeɔ anɔkwa yɛ nibii fɛɛ amli lɛ, wɔbaaná henilee kpakpa, ni wɔtoiŋ hu baajɔ wɔ. Wɔ hu wɔbaanyɛ wɔwie tamɔ Paulo wie lɛ. Ekɛɛ akɛ: “Wɔyɛ nɔmimaa akɛ wɔyɛ henilee kpakpa.” (Hebribii 13:18) Nɔ ni fe fɛɛ lɛ, Yehowa, wɔ-Tsɛ ni yɔɔ suɔmɔ lɛ, baana mɔdɛŋ ni wɔbɔɔ koni wɔye anɔkwa lɛ, ni ehiɛ baasɔ.—Kanemɔ Lala 15:1, 2; Abɛi 22:1.\n1 ŊMƐNƐ LƐ, MƐI PII YEEE ANƆKWA\n“Mɔ fɛɛ mɔ kɛ enaanyo wieɔ amale . . . ni amɛkɛ lakamɔ tsuii wieɔ.”—Lala 12:2\nMɛni baawa wɔ ni wɔye wɔ diɛŋtsɛ wɔhe anɔkwa?\nLala 31:5; Hebribii 13:18\nYehowa miisumɔ ni wɔye wɔ diɛŋtsɛ wɔhe kɛ mɛi krokomɛi anɔkwa.\nLala 139:23, 24; Yakobo 1:23-25\nSɔlemɔ kɛ Biblia kanemɔ baanyɛ aye abua wɔ ni wɔna bɔ ni wɔji diɛŋtsɛ, ni wɔfee tsakemɔi.\n2 KƐ́ WƆYE ANƆKWA YƐ WEKU LƐ MLI LƐ, EKƐ TOIŊJƆLƐ KƐ EKOMEFEEMƆ BAA\n“Mitsiɔ mihe kɛjeɔ mɛi ni kɛ amɛsubaŋ teɔ lɛ ahe.”—Lala 26:4\nMɛni hewɔ esa akɛ wɔye anɔkwa yɛ weku lɛ mli lɛ?\nKɛ́ weku mli bii yeɔ anɔkwa lɛ, ehãa amɛheɔ amɛhe amɛyeɔ. Esa akɛ amɛye amɛhe anɔkwa, kɛ́ nakai feemɔ wa po.\nAbɛi 22:6; Efesobii 6:4\nKɛ́ gbekɛbii na akɛ amɛfɔlɔi yeɔ anɔkwa lɛ, ewaŋ kɛhãŋ amɛ akɛ amɛ hu amɛbaaye anɔkwa.\n3 ANƆKWAYELI HÃA TOIŊJƆLƐ HIƆ ASAFO LƐ MLI\n“Yehowa miihi mɔ ni lakaa mɛi, shi mɔ ni ja lɛ, lɛ ekɛbɔɔ naanyo.”—Abɛi 3:32\nMɛni hewɔ esa akɛ wɔye mɛi ni wɔkɛyɔɔ asafo lɛ mli lɛ anɔkwa lɛ?\nAbɛi 10:19; Kolosebii 4:6\nWɔmiisumɔ ni wɔwie anɔkwale be fɛɛ be, shi esa akɛ wɔhã wɔwiemɔ he aba nyam, ní wɔkɛ mlihilɛ awie.\n3 Mose 5:1; Hebribii 13:17; Yakobo 5:14, 15\nKɛ́ wɔye asafoŋ onukpai lɛ anɔkwa lɛ, amɛbaawa wɔ.\nYeremia 32:9-12; Efesobii 6:5-8\nKɛ́ wɔkɛ wɔnyɛmimɛi Kristofoi miitsu nii lɛ, esa akɛ wɔye amɛ anɔkwa, ní wɔkɛ amɛ aye jogbaŋŋ. Ni kɛ́ wɔkɛ amɛ ba gbeekpamɔ ko lɛ, esa akɛ wɔye nɔ.\n4 KƐ́ WƆYEƆ ANƆKWA LƐ, WƆNÁA HE SƐƐ BE FƐƐ BE\n“Gbɛ́i kpakpa hi fe ninámɔ babaoo.”—Abɛi 22:1\nMɛɛ shihilɛi krokomɛi hu amli esa akɛ wɔye anɔkwa yɛ?\nLala 37:21; Mateo 22:17-21; Romabii 13:1-7; Efesobii 4:25, 28\nWɔyeɔ wɔnitsumɔtsɛmɛi anɔkwa, wɔyeɔ anɔkwa yɛ nitsumɔ saji amli, wɔyeɔ anɔkwa be ni wɔmiiŋma kaa yɛ skul, kɛ be ni wɔmiiŋmala woji tamɔ too ni esa akɛ wɔwo loo amralo lɛ woji anɔ nii.\nMɛni hewɔ anɔkwayeli hi fe ninámɔ lɛ?\nLala 15:1, 2; Abɛi 11:1; 1 Timoteo 6:9, 10\nMɛi sumɔɔ mɛi ni yeɔ anɔkwa, ní anyɛɔ akɛ he fɔ̃ɔ amɛnɔ lɛ asane waa. Anɔkwayeli hãa wɔnáa henilee kpakpa. Yehowa hiɛ sɔɔ mɔdɛŋ fɛɛ ni wɔbɔɔ koni wɔye anɔkwa lɛ.\nMɛi komɛi aniiashikpamɔi ni tsɔɔ sɛɛnamɔ ni yɔɔ anɔkwa ni wɔyeɔ lɛ he.\nKɛmaje Mɔ Ko Kɛmaje Mɔ Ko Ye Anɔkwa Yɛ Nɔ Fɛɛ Nɔ Mli


Piafoi kɛ Tookwɛlɔi yɛ Blema | Ani Ole?\nKANEMƆ YƐ Afrikaans Albania Amharic Arabic Armenia Armenia (West) Aymara Azerbaijani Azerbaijani (Cyrillic) Blɔfo Bulgaria Catalan Cebuano Chichewa Chinese (Shanghainese) Chinese (Sichuanese) Chinese (Yunnanese) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chokwe Cibemba Cinyanja Croatia Czech Dangme Denmark Dutch Efik Estonia Ewe Finland French Ga Georgia Germany Greenland Guarani Gun Haitian Creole Hausa Hebri Hela Hiligaynon Hungary Igbo Iloko Indonesia Italia Japan Kamba Karen (S'gaw) Kazakh Kikaonde Kikuyu Kimbundu Kinyarwanda Kirghiz Kirundi Kongo Korea Kwangali Latvia Lingala Lithuania Luganda Lunda Luo Luvale Macedonia Malagasy Malay Maya Mizo Mongolia Moore Myanmar Nepali Ngabere Norway Nyaneka Nzema Ossetia Otetela Papiamento (Aruba) Papiamento (Curaçao) Persia Poland Portuguese (Brazil) Quechua (Ancash) Quechua (Ayacucho) Quechua (Bolivia) Quechua (Cuzco) Rarotongan Romania Russia Samoa Sango Sepedi Serbia (Roma) Serbian (Cyrillic) Sesotho (Lesotho) Setswana Shona Silozi Sinhala Slovak Slovenia Spania Sranantongo Swahili Swahili (Congo) Sweden Tagalog Tatar Tetun Dili Thailand Tigrinya Tiv Tok Pisin Tonga Totonac Tshiluba Tsonga Turkey Tuvalu Twi Tzotzil Ukrain Umbundu Vietnam Xhosa Yoruba Zapotec (Isthmus) Zulu\nMɛni wiemɔ “piafonyo” ni akɛtsu nii yɛ Biblia lɛ mli lɛ tsɔɔ?\nPiafonyo ko he mfoniri ni Asiriabii kpɛ\nBei komɛi lɛ, wiemɔ nɛɛ baanyɛ akɔ nuu ko ni asa lɛ lɛ he. Yɛ blema lɛ, asaa hii komɛi ní akɛgbala amɛtoi, ni kɛ́ amɔmɔ mɛi komɛi yɛ ta mli loo aŋɔ amɛ nom lɛ, asaa amɛ. Asaa hii ni amuɔ afɔ̃ɔ amɛ nɔ lɛ koni amɛkwɛ yei awe, loo maŋtsɛ ko ŋamɛi ni yɔɔ maŋtsɛwe lɛ nɔ. Akɛ nɔkwɛmɔnɔ lɛ, Hegai kɛ Shaashgaz ni ji piafoi lɛ kwɛ Persia Maŋtsɛ Ahashwerosh, ni asusuɔ akɛ lɛ ji Xerxes I lɛ, ŋamɛi kɛ ehemɛi lɛ anɔ.—Ester 2:3, 14.\nShi jeee mɛi fɛɛ ní atsɛ amɛ akɛ piafoi yɛ Biblia lɛ mli lɛ ji mɛi ni asa amɛ. Woloŋlelɔi komɛi kɛɔ akɛ, akɛ wiemɔ nɛɛ tsuɔ nii kɛkɔɔ maŋ onukpai ni ahãa amɛ nitsumɔ yɛ maŋtsɛwe lɛ hu ahe. Etamɔ nɔ ni shishinumɔ nɛɛ naa hewɔ akɛ wiemɔ nɛɛ tsu nii kɛkɔ Ebed-Melek, ni ji Yeremia naanyo lɛ, kɛ Etiopianyo ni atsiii egbɛ́i tã ni sane kpakpa jajelɔ Filipo shiɛ ehã lɛ lɛ he lɛ. Ekã shi faŋŋ akɛ no mli lɛ Ebed-Melek ji maŋ onukpa ni yɔɔ gbɛnaa waa, ejaakɛ enyɛɔ eyaa Maŋtsɛ Zedekia ŋɔɔ tɛ̃ɛ ekɛlɛ yawieɔ. (Yeremia 38:7, 8) Ni awie Etiopianyo ni ‘tee Yerusalem eyajá Nyɔŋmɔ’ lɛ hu he akɛ mɔ ni kwɛɔ jwetri nɔ yɛ maŋnyɛwe lɛ.—Bɔfoi lɛ Asaji 8:27.\nMɛni hewɔ tookwɛlɔi ni hi shi yɛ blema lɛ gbalaa gwantɛŋi kɛ abotiai amli lɛ?\nBe ni Yesu wieɔ kojomɔ ni baaba wɔsɛɛ lɛ he lɛ, ekɛɛ akɛ: ‘Be ni gbɔmɔ bi lɛ aaaba yɛ enunyam lɛ mli lɛ, eeegbala gbɔmɛi amli taakɛ bɔ ni tookwɛlɔ gbalaa gwaŋtɛŋi kɛ abotiai amli lɛ.’ (Mateo 25:31, 32) Mɛni hewɔ tookwɛlɔi gbalaa tooi nɛɛ amli lɛ?\nBei pii lɛ, akpalaa gwantɛŋi kɛ abotiai fɛɛ kɛfutuɔ, ni ahãa amɛyeɔ nii yɛ hekome yɛ gbi lɛ mli. Kɛ́ shɛ gbɛkɛ lɛ, abuaa amɛnaa awoɔ he ko ni afo he koni akɛbu amɛhe kɛjɛ kooloi awuiyelɔi, julɔi, kɛ fɛ̃i he. (1 Mose 30:32, 33; 31:38-40) Agbalaa tooi srɔtoi enyɔ nɛɛ amli koni akɛbu gwantɛŋi ni he jɔ, titri lɛ gwantɛŋi yei kɛ amɛbii bibii lɛ ahe, koni abotiai ni hiɛ yɔɔ laŋlaŋ lɛ akapila amɛ. Wolo ko (All Things in the Bible) tsɔɔ mli akɛ, tookwɛlɔ lɛ tseɔ gwantɛŋi lɛ kɛjɛɔ abotiai lɛ ahe kɛ́ “eshɛ amɛfɔ beaŋ, kɛ́ aaŋa amɛfufɔ, kɛ agbɛnɛ kɛ́ aaku amɛhe tsɔi.” No hewɔ lɛ, nɔkwɛmɔnɔ ni Yesu kɛtsu nii lɛ damɔ nifeemɔi ni mɛi ni hi shi yɛ blema Israel lɛ fɔɔ namɔ loo amɛfeɔ lɛ nɔ, ejaakɛ alɛɔ tooi waa yɛ jɛmɛ.\nAni Ole?—January 2015\nAni Ole?—February 2022


Biblia Mli Saji Bɔ ni Wɔɔfee Wɔhi Shi Kɛya Naanɔ - Yehowa Odasefoi a-Wɛb Saiti\nANI obaanyɛ otsɔɔ wolo ni gbekɛ yoo ﬁoo lɛ kɛ enanemɛi lɛ kaneɔ lɛ? Hɛɛ, wolo ni okaneɔ nɛɛ nɔŋŋ eko—Mi-Wolo ni Gbaa Biblia Mli Saji. Ni amɛmiikane sane ni okaneɔ lɛ nɔŋŋ—“Bɔ ni Wɔɔfee Wɔhi Shi Kɛya Naanɔ.”\nAni ole nɔ ni amɛkaseɔ lɛ? No ji, kɛji wɔbaanyɛ wɔhi shi kɛya naanɔ lɛ, no lɛ ehe miihia ni wɔle Yehowa kɛ e-Bi Yesu he sane klɛŋklɛŋ. Biblia lɛ kɛɔ akɛ: ‘Gbɛ ni aaatsɔ nɔ ahi shi kɛya naanɔ nɛ. Kasemɔ anɔkwa Nyɔŋmɔ lɛ, kɛ e-Bi ni ji Yesu Kristo ni etsu lɛ kɛba shikpɔŋ nɔ lɛ he nii.’\nTe wɔɔfee tɛŋŋ wɔkase Yehowa Nyɔŋmɔ kɛ e-Bi Yesu he nii? Gbɛ kome ji ni wɔkane Mi-Wolo ni Gbaa Biblia Mli Saji lɛ kɛjɛ shishijee kɛyashi naagbee. Ewieɔ Yehowa kɛ Yesu he saji babaoo, aloo jeee nakai? Ni ewieɔ nibii ni amɛfee momo kɛ nɔ ni amɛbaafee hu lɛ he babaoo. Shi ehe miihia ni wɔfee babaoo fe ni wɔɔkane wolo nɛɛ kɛkɛ.\nAni oona wolo kroko ni kã shikpɔŋ lɛ? Biblia lɛ ni. Ha ni mɔ ko akane Biblia lɛ fãi ni saji ni yɔɔ wolo nɛɛ mli lɛ damɔ nɔ lɛ etsɔɔ bo. Biblia lɛ kɛ saji ni he hiaa bɔni afee ni wɔ fɛɛ wɔnyɛ wɔsɔmɔ Yehowa yɛ gbɛ ni ja nɔ, ni wɔna naanɔ wala lɛ fɛɛ haa wɔ. No hewɔ lɛ esa akɛ efee wɔsubaŋ akɛ wɔɔkase Biblia lɛ yɛ bei babaoo mli.\nShi ni wɔɔkase Yehowa Nyɔŋmɔ kɛ Yesu Kristo he nii lɛ kɛkɛ faaa. Wɔbaanyɛ wɔná amɛ kɛ amɛtsɔɔmɔi lɛ ahe nilee babaoo diɛŋtsɛ, ni kɛlɛ wɔnine shɛŋ naanɔ wala nɔ. Ani ole nɔ kroko hu ni he hiaa?\nEhe miihia ni wɔshihilɛ kɛ nibii ni wɔkaseɔ lɛ hu akpã gbee. Ani okaiɔ Yuda Iskariot? Efata mɛi 12 ni Yesu hala koni amɛfee ebɔfoi lɛ ahe. Yuda yɛ Yehowa kɛ Yesu he nilee babaoo. Shi mɛni ba enɔ? Yɛ be ﬁoo sɛɛ lɛ, ebafee hiɛjoolɔ, ni etsɔɔ Yesu sɛɛ gbɛ eha ehenyɛlɔi lɛ, ni aha lɛ jwiɛtɛi kukuji 30. No hewɔ lɛ Yuda naŋ naanɔ wala.\nAni okaiɔ Gehazi, nuu ni wɔkase ehe nii yɛ Sane ni Ji 69 lɛ mli lɛ? Eetao ni ena atadei komɛi kɛ shika ni jeee enɔ. No hewɔ lɛ emale koni enine ashɛ nibii nɛɛ anɔ. Shi Yehowa gbala etoi. Ni kɛji wɔbooo emlai lɛ atoi lɛ, ebaagbala wɔ hu wɔtoi.\nShi gbɔmɛi kpakpai babaoo yɛ ni amɛsɔmɔ Yehowa yɛ anɔkwayeli mli. Wɔmiisumɔ ni wɔtamɔ amɛ, aloo jeee nakai? Gbekɛ nuu Samuel ji nɔkwɛmɔ nɔ kpakpa ni wɔbaasumɔ ni wɔkase lɛ. Kaimɔ akɛ, taakɛ wɔna yɛ Sane ni Ji 55 lɛ mli lɛ, beni ebɔi Yehowa sɔɔmɔ yɛ esɔlemɔwe lɛ, no mli lɛ eye aﬁi ejwɛ loo aﬁi enumɔ pɛ. No hewɔ lɛ, bɔ fɛɛ bɔ ni odako kwraa ha lɛ, ojeee mɔ ni odako ni onyɛŋ Yehowa osɔmɔ.\nEji anɔkwale akɛ, mɔ ni wɔ fɛɛ wɔtaoɔ wɔnyiɛ esɛɛ ji Yesu Kristo. Beni eji gbekɛ nuu ﬁoo po lɛ, taakɛ atsɔɔ yɛ Sane ni Ji 87 lɛ mli lɛ, no mli lɛ eyaa sɔlemɔwe lɛ ni ekɛ mɛi krokomɛi yawieɔ eŋwɛi Tsɛ lɛ he. Nyɛhaa wɔnyiɛa enɔkwɛmɔ nɔ lɛ sɛɛ. Nyɛhaa wɔgbaa wɔ-Nyɔŋmɔ ni he yɔɔ naakpɛɛ, Yehowa, kɛ e-Bi, Yesu Kristo he sane wɔtsɔa mɛi babaoo bɔ ni wɔɔnyɛ. Kɛ wɔfee enɛ lɛ, no lɛ wɔbaanyɛ wɔhi shi kɛya naanɔ yɛ Nyɔŋmɔ paradeiso hee lɛ mli yɛ shikpɔŋ nɛɛ nɔ.\nYohane 17:3; Lala 145:1-21.\nMɛni ehe hiaa akɛ wɔle bɔni afee ni wɔnyɛ wɔhi shi kɛya naanɔ?\nTe wɔɔfee tɛŋŋ wɔkase Yehowa Nyɔŋmɔ kɛ Yesu he nii, taakɛ wɔnaa ni gbekɛ yoo ﬁoo lɛ kɛ enanemɛi lɛ feɔ yɛ mfoniri lɛ mli lɛ?\nMɛɛ wolo kroko hu onaa yɛ mfoniri lɛ mli lɛ, ni mɛni hewɔ esa akɛ wɔkane daa lɛ?\nKɛfata Yehowa kɛ Yesu he nii ní wɔɔkase lɛ he lɛ, mɛni hu esa akɛ wɔfee koni wɔná naanɔ wala?\nMɛni wɔkaseɔ kɛjɛɔ Biblia Mli Sane 69 lɛ mli?\nMɛni gbekɛ nuu ﬁoo Samuel nɔkwɛmɔnɔ kpakpa ni yɔɔ Biblia Mli Sane 55 lɛ mli lɛ tsɔɔ?\nTe wɔɔfee tɛŋŋ wɔnyiɛ Yesu Kristo nɔkwɛmɔnɔ lɛ sɛɛ, ni kɛji wɔnyɛ wɔfee enɛ lɛ, mɛni wɔbaanyɛ wɔfee wɔsɛɛ?\nKanemɔ Yohane 17:3.\nMɛɛ gbɛ nɔ Ŋmalɛi lɛ tsɔɔ yɛ akɛ Yehowa Nyɔŋmɔ kɛ Yesu Kristo he nilee ni aaaná lɛ tsɔɔ babaoo fe saji kɛkɛ ni aaakpé awo yitsoŋ lɛ? (Mat. 7:21; Yak. 2:18-20; 1 Yoh. 2:17)\nKanemɔ Lala 145:1-21.\nMɛni ji yiŋtoi babaoo ni wɔyɔɔ hewɔ ni esa akɛ wɔjie Yehowa yi lɛ ekomɛi? (Lala 145:8-11; Kpoj. 4:11)\nYehowa “hi ha mɛi fɛɛ” yɛ mɛɛ gbɛ nɔ, ni esa akɛ enɛ agbala wɔ kɛbɛŋkɛ lɛ yɛ mɛɛ gbɛ nɔ? (Lala 145:9; Mat. 5:43-45)\nKɛji wɔsumɔɔ Yehowa yɛ wɔtsui mli lɛ, mɛni no baakanya wɔ ni wɔfee? (Lala 119:171, 172, 175; 145:11, 12, 21)\nAni eto eyiŋ akɛ nibii aya lɛ bɔ ni eyaa lɛ amrɔ nɛɛ?\nKɛmaje Mɔ Ko Kɛmaje Mɔ Ko Biblia Mli Sane 116: Bɔ ni Wɔɔfee Wɔhi Shi Kɛya Naanɔ


Roma Bi 12 | Baiblo ɔ Ngɛ Intanɛti ɔ Nɔ | New World Translation\nRoma Bi 12:1-21\nNyɛɛ ngɔ nyɛ nɔmlɔ tso ɔmɛ kɛ ha kaa afɔle nɛ e hɛ ngɛ (1, 2)\nNike ní slɔɔtohi se nɔmlɔ tso kake (3-8)\nGa womi nɛ kɔɔ Kristofohi a si himi nitsɛnitsɛ he (9-21)\n12 Enɛ ɔ he ɔ, nyɛmimɛ, i kɛ Mawu mi mi sami babauu ɔ ngɛ nyɛ pɛɛ kpae kaa nyɛɛ ngɔ nyɛ nɔmlɔ tso ɔmɛ kɛ ha kaa afɔle nɛ e hɛ ngɛ, nɛ e ngɛ klɔuklɔu nɛ e saa Mawu hɛ mi, lɔ ɔ ji sɔmɔmi nɛ nyɛ sɔmɔɔ ngɛ blɔ klɔuu nɔ nɛ́ nyɛɛ kɛ nyɛ juɛmi toɔ he ɔ nɛ. 2 Nɛ nyɛ ha nɛ níhi a blɔ nya tomi* nɛ ɔ nɛ jɔɔ nyɛ kudɔmi,* mohu ɔ, nyɛ ha nɛ a tsake nyɛ kɛ gu nyɛ juɛmi nɛ nyɛ maa hi tsakee ɔ nɔ, konɛ nyɛ nitsɛmɛ nyɛ ná Mawu suɔmi nya ní nɛ e ye mluku, nɛ e hi, nɛ e sa e hɛ mi ɔ nɔ mi mami. 3 Ejakaa kɛ gu dloomi nɛ a dloo mi ɔ nɔ ɔ, i ngɛ nɔ fɛɛ nɔ nɛ e ngɛ nyɛ kpɛti ngɛ lejɛ ɔ dee kaa e ko bu e he pe bɔ nɛ e sa kaa e bu e he, mohu ɔ, e susu níhi a he konɛ e ná juɛmi nɛ mi tsɔ, nɔ fɛɛ nɔ nɛ e pee jã ngɛ hemi kɛ yemi nɛ Mawu susu kɛ ha* lɛ ɔ nya. 4 Ejakaa kaa bɔ nɛ wa ngɛ he níhi fuu ngɛ nɔmlɔ tso kake mi, se he ní ɔmɛ tsuo tsu we nɔ́ kake ɔ, 5 jã kɛ̃ nɛ wɔ hu e ngɛ mi kaa wa he hiɛ mohu lɛɛ, se wa ji nɔmlɔ tso kake nɛ waa kɛ Kristo pee kake, se kaa ni kakaakahi ɔ, wa ji wa sibi a he níhi. 6 Ke jã a, lɛɛ ngɛ dloomi nɛ a dloo wɔ ɔ nya a, wa ngɛ nike ní slɔɔtoslɔɔtohi, ke e ji gbami ɔ, nyɛ ha nɛ waa da hemi kɛ yemi nɛ a susu kɛ ha wɔ ɔ nɔ kɛ gba; 7 aloo ke sɔmɔmi ko ɔ, nyɛ ha nɛ waa hi sɔmɔmi nɛ ɔ nɔ; aloo nɔ nɛ e tsɔɔ ní ɔ, ha nɛ e hi e ní tsɔɔmi ɔ nɔ; 8 aloo nɔ nɛ e woɔ nihi he wami ɔ, ha nɛ e wo nihi he wami; nɔ nɛ e gbaa níhi kɛ haa nihi ɔ, ha nɛ e pee jã faa; nɔ nɛ e hyɛɔ nihi a nɔ* ɔ, ha nɛ e pee jã saminya;* nɔ nɛ e naa nɔ mɔbɔ ɔ, ha nɛ e kɛ bua jɔmi nɛ pee jã. 9 Nyɛ ko ha nɛ osato peemi nɛ hi nyɛ suɔmi ɔ mi. Nyɛ ha nɛ nɔ́ yayami he nɛ pee nyɛ tai; nyɛɛ mɛtɛ nɔ́ kpakpa he. 10 Ngɛ nyɛmi suɔmi blɔ fa mi ɔ, nyɛɛ suɔ nyɛ sibi a sane. Ngɛ bumi nɛ e sa kaa nyɛɛ bu nyɛ sibi ɔ blɔ fa mi ɔ, nyɛɛ sɛ hlami kɛ pee jã.* 11 Nyɛ hɛ mi nɛ wa kɛ ní tsumi,* nyɛ ko pee hejɔ̃.* Nyɛ ha nɛ mumi ɔ nɛ wo nyɛ kã.* Nyɛɛ pee nyɔguɛhi kɛ ha Yehowa.* 12 Nyɛ nya ngɛ hɛ kɛ nɔ fɔmi ɔ mi. Nyɛ fĩ si ngɛ amanehlu mi. Nyɛɛ hɛɛ sɔlemi mi. 13 Nyɛɛ da ni klɔuklɔu ɔmɛ a hiami níhi a nɔ nɛ nyɛ ha mɛ níhi nɛ nyɛ ngɛ ɔ eko. Nyɛɛ nyɛɛ nibwɔ peemi blɔ ɔ nɔ. 14 Nyɛɛ ya nɔ nɛ nyɛɛ jɔɔ nihi nɛ a waa nɔ yi mi ɔ; nyɛɛ jɔɔ nihi, nɛ nyɛ ko gbiɛ nihi. 15 Nyɛɛ kɛ nihi nɛ a ngɛ nyae ɔ nɛ nya; nyɛɛ kɛ nihi nɛ a ngɛ ya foe ɔ nɛ fo. 16 Nyɛɛ kɛ ni kpahi nɛ hi si kaa bɔ nɛ nyɛɛ kɛ nyɛ nitsɛmɛ nyɛ sibi hiɔ si ɔ; nyɛ ko ngɔ nyɛ juɛmi kɛ ma ní gojoogojoohi a nɔ,* mohu ɔ, nyɛ ha nɛ níhi nɛ a ba si ɔ nɛ kudɔ nyɛ. Nyɛ ko pee nyɛ he juɛmitsɛmɛ ngɛ nyɛ nitsɛmɛ nyɛ hɛ mi. 17 Nyɛ ko pee nɔ ko yayami kɛ to yayami nane mi. Nyɛ susu nɔ́ nɛ hi ngɛ adesahi tsuo a hɛ mi ɔ he. 18 Ke e maa hi ɔ, nyɛɛ bɔ mɔde wawɛɛ nɛ nyɛɛ kɛ adesahi tsuo nɛ hi si ngɛ tue mi jɔmi mi. 19 Nihi nɛ i suɔ, nyɛ ko ye nyɛ nitsɛmɛ nyɛ he lue, se nyɛɛ ngmɛ mi mi fumi ɔ* blɔ; ejakaa a ngma ke: “Yehowa* de ke, ‘Ye nɔ́ ji lue yemi; ma to nane mi.’” 20 Se “ke hwɔ ngɛ o he nyɛlɔ yee ɔ, ha lɛ ní nɛ e ye; ke kuma ngɛ lɛ yee ɔ, ha lɛ nɔ́ ko nɛ e nu; ejakaa ke o peeɔ jã a, o ma bua la ngu hɛuu nya ngɔ pue e yi mi.”* 21 Nyɛ ko ha nɛ yayami nɛ ye nyɛ nɔ kunimi, mohu ɔ, nyɛɛ ya nɔ nɛ nyɛɛ ngɔ kpakpa kɛ ye yayami nɔ kunimi.\n^ Hela, “puɛmi,” kaa bɔ nɛ a puɛɔ buɛ ɔ.\n^ Aloo “gba kɛ ha; dla kɛ ha.”\n^ Aloo “nyɛɛɔ nihi a hɛ mi.”\n^ Aloo “kɛ hɛdɔ.”\n^ Aloo “pee jã kekle.”\n^ Aloo “Nyɛɛ kɛ hɛdɔ nɛ tsu ní.”\n^ Aloo “nyɛɛ kɛ nyɛ ní tsumi nɛ ko fiɛ.”\n^ Hela, “wo nyɛ he la.”\n^ Aloo “nyɛ ko ná susumi nguanguahi.”\n^ Nɛ ji Mawu mi mi fumi ɔ.\n^ Nɛ tsɔɔ kaa nɔ ɔ he maa jɔ, nɛ e susumi yayami ɔ maa sile.\nRoma Bi 12


Ezekiel 35 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ\nAgba ashi Seir gɔji lɛ (1-15)\n35 Yehowa kɛɛ mi ekoŋŋ akɛ: 2 “Gbɔmɔ bi,* tsɔ ohiɛ ohã Seir+ gɔji lɛ ni ogba oshi amɛ.+ 3 Kɛɛmɔ amɛ akɛ, ‘Nɔ ni Nuŋtsɔ Ofe Yehowa kɛɛ nɛ: “Nyɛ Seir gɔji, naa, mikɛ nyɛ ená, ni makpã minine mli mawo nyɛ ni mahã nyɛtsɔ amaŋfɔ kɛ shikpɔŋ ni akɛfeee nɔ ko.+ 4 Mahã nyɛmaji lɛ atsɔmɔ koikoi, ni nyɛbaatsɔ amaŋfɔ kɛ shikpɔŋ ni akɛfeee nɔ ko;+ ni nyɛbaaná nyɛle akɛ miji Yehowa. 5 Ejaakɛ nyɛnyɛ Israelbii lɛ waa,+ ni nyɛkɛ amɛ wo klante lɛ dɛŋ yɛ amɛmanehulu be lɛ nɔ, yɛ amɛnaagbee toigbalamɔ be lɛ mli.”’+ 6 “‘No hewɔ lɛ, gbii abɔ ni mihiɛ kã nɛɛ,’ Nuŋtsɔ Ofe Yehowa kɛɛ, ‘masaa nyɛ mato lashishwiemɔ, ni lashishwiemɔ baanyiɛ nyɛsɛɛ.+ Akɛni nyɛnyɛɔ lá hewɔ lɛ, lashishwiemɔ baanyiɛ nyɛsɛɛ.+ 7 Mahã Seir gɔji lɛ atsɔmɔ amaŋfɔ kɛ shikpɔŋ ni akɛfeee nɔ ko,+ ni mafo mɔ fɛɛ mɔ ni tsɔɔ nɔ kɛhoɔ kɛ mɔ fɛɛ mɔ ni kuɔ esɛɛ lɛ mashɛ mafɔ̃ kɛje nɔ. 8 Mahã Seir gɔji lɛ anɔ ayimɔ obɔbɔ kɛ gbohii; ni mɛi ni akɛ klante egbe lɛ baanyɔnyɔi yɛ nyɛgɔŋkpɔi lɛ anɔ, kɛ nyɛjɔi lɛ amli, kɛ nyɛfai lɛ fɛɛ amli. 9 Mahã nyɛtsɔ amaŋfɔ kɛya naanɔ, ni mɔ ko mɔ ko ehiŋ nyɛmaji lɛ amli;+ ni nyɛbaaná nyɛle akɛ miji Yehowa.’ 10 “Akɛni nyɛkɛɛ akɛ, ‘Jeŋmaji enyɔ nɛɛ kɛ shikpɔji enyɔ nɛɛ baatsɔ minɔ, ni maŋɔ fɛɛ akɛ minii,’+ eyɛ mli akɛ Yehowa diɛŋtsɛ yɛ jɛmɛ moŋ hewɔ lɛ, 11 ‘gbii abɔ ni mihiɛ kã nɛɛ,’ Nuŋtsɔ Ofe Yehowa kɛɛ, ‘bɔ ni nyɛjie mlifu kpo, ni nyɛye awuŋa yɛ nyɛ ni nyɛnyɛɔ amɛ lɛ hewɔ lɛ, nakai pɛpɛɛpɛ mikɛ nyɛ baaye;+ ni kɛ́ mikojo nyɛ lɛ, mahã ale mi yɛ amɛteŋ. 12 Kɛkɛ lɛ, nyɛbaaná nyɛle akɛ, mi, Yehowa, mi diɛŋtsɛ minu buului awiemɔi fɛɛ ni nyɛwie nyɛshi Israel gɔji lɛ be ni nyɛkɛɛ akɛ, “Amɛtsɔ amaŋfɔ ni akɛ amɛ ehã wɔ koni wɔye amɛ akɛ niyenii” lɛ. 13 Ni nyɛwie wiemɔi wuji nyɛshi mi, ni nyɛwie wiemɔi babaoo nyɛshi mi.+ Minu fɛɛ.’ 14 “Nɔ ni Nuŋtsɔ Ofe Yehowa kɛɛ nɛ: ‘Kɛ́ mihã nyɛtsɔ amaŋfɔ kɛ shikpɔŋ ni akɛfeee nɔ ko lɛ, shikpɔŋ muu lɛ fɛɛ baanya. 15 Bɔ ni nyɛnya be ni ahã Israel shĩa lɛ gboshinii lɛ tsɔ amaŋfɔ lɛ, nakai nɔŋŋ mikɛ nyɛ baaye.+ Nyɛ Seir gɔji, hɛɛ, nyɛ Edom+ fɛɛ, nyɛbaatsɔ amaŋfɔ kɛ he ko ni etsɔ koikoi; ni amɛbaaná amɛle akɛ miji Yehowa.’”


Tuuri Zoli Suurili - Dagbani Wikipedia\nTuuri Zoli Suurili\nzoli, Mount Sinai\n52. The Mountain, Q31204714\nTuuri Zoli Suurili (At-Toor ٱلطُّور)\nSuurili ŋɔ maa wuhirila di ni tu kamaata ni bɛ zaŋ dalirinim’ wuhi ninvuɣu so ŋun ŋmεri adiini namgban kpeeni shεm, ni di ni tu kamaata ni bɛ vo o haŋkali n-zaŋ kana yεlimaŋli polo shεm.\n1. M (Mani Naawuni) po Tuuri zoli (zoli shɛli Annabi Musa ni daa tɔɣisi yεltɔɣa ni Naawuni di zuɣu la).\n2. Yaha! M (Mani Naawuni) po litaafi shεli din sabi.\n3. Ka di be gbaŋ shεli din yεrgi doya ni.\n4. Yaha! M (Mani Naawuni) po yili shεli bɛ ni gaanda ni Naawuni jɛma (di nyɛla Malaaikanim’ ni gindi yili shεli sagbana ayɔpoin ni, kamani ninsalinim’ ni gindi Ka’aba tŋngbani ni shεm).\n5. Yaha! M (Mani Naawuni) po piliŋ din duhi zuɣusaa.\n6. Yaha! M (Mani Naawuni) po teeku shɛli bɛ ni pali ni kom.\n7. Achiika! A Duuma (Naawuni) daazaaba nyɛla din yɛn ti niŋ (ka di ka biεhim).\n8. Di ka din yɛn taɣi li.\n9. Dabsi’ shεli sagbana ni yɛn ti damda, ka di nyɛla dambu ni yεlimaŋli.\n10. Ka zoya vuui ka chɛ di zaashee, ka chana (kamani sagbaŋ ni chani shɛm).\n11. Dinzuɣu dindali, azaaba kpeeni daa be ban labsiri Chiyaama ʒiri maa zuɣu.\n12. Ninvuɣu shεba ban be ʒiri ni n-dɛmda.\n13. Dabsi’ shεli bɛ ni yɛn ti daai ba n-ti niŋ ʒahannama buɣum ni, ka di nyɛla daabu ni yεlimaŋli.\n14. (Ka bɛ yεli ba): “Ŋɔ maa n-nyɛ buɣum shεli yi ni daa labsiri ʒiri la.”\n15. (Ka bɛ yɛli chεfurinima)! “Di nibɔŋɔ, ŋɔ (azaaba shɛli yi ni nyari) maa nyɛla sihira, bee yinima m-bi nyara?”\n16. Kpεm ya li (buɣum maa), ka niŋ ya suɣulo, bee ka yi bi niŋ suɣulo, di nyɛla yim n-tin ya. Achiika! Bɛ yɔri ya la yi tuuntumsa ni daa nyɛ shɛli samli.\n17. Achiika! Wuntizɔriba yɛn ti bela Alizanda yili shɛŋa din mali yolsigu la puuni.\n18. Ka bɛ nyɛla ban wumdi nyεɣisim ni bɛ Duuma (Naawuni) ni ti ba shɛli, ka bɛ Duuma gu ba ka chɛ ʒɛhiim (buɣum) daazaaba.\n19. (Ka bɛ yεli ba): “Dim ya ka nyu ni suhupɛlli domin yi tuuntumsa ni daa nyɛ shɛli zuɣu.”\n20. Ka bɛ nyɛla ban dondoya n-dalim kuɣu shεŋa din pe taba zuɣu, ka Ti (Tinim’ Naawuni) laɣim ba ni paɣa shεba ban nimbihi galsi, ka di pεlim mini di sablim vɛlim nyɛ yim.\n21. Yaha! Ninvuɣu shεba ban ti Naawuni yεlimaŋli (Dunia ŋɔ), ka bɛ maligu doli ba ni yεlimaŋtibo, tɔ! Ti (Tinim’ Naawuni) ni laɣim bɛ mini bɛ maligu maa (Zaadali). Ti mi ku filim shɛli bɛ tuunvεla laara puuni. Ninsala kam nyɛla ŋun yɛn ti dalim o ni tum tuun’ shɛŋa.\n22. Yaha! Ti (Tinim’ Naawuni) pahi ba binwola (Alizanda maa puuni), ni nim’ shεli bɛ suhi ni kuli gbaai.\n23. Ka bɛ nyuri dam jaashee, ka labsiri tiri taba di (Alizanda maa) puuni, yɛltɔɣa kaha ka di puuni, di mi nyubu ka Naawuni taali ni kpɛbu.\n24. Ka bɛ mali bidibsi ban chani gindi ba (Alizanda maa puuni), ka bɛ (bidibsi maa) ŋmani allulluɣi (salima) shɛli bɛ ni pobi pobi ni gumdi.\n25. Ka bɛ (Alizanda bihi) ŋmalgi kpa taba, ka naan bɔhira.\n26. Ka bɛ yεli: “Achiika! Ti daa nyɛla ban be ti malgu ni (Dunia), ka zɔri Naawuni daazaaba dabiɛm.”\n27. “Ka Naawuni yolisi ti, ka gu ti ka chɛ pɔhim tulli daazaaba ŋɔ maa.”\n28. (Ka bɛ lahi yεli): “Achiika! Ti daa nyɛla ban suhiri O (Naawuni) poi ni ŋɔ maa. Achiika! O nyɛla Ŋun viεlgiri tira, Zaadali Nambɔzobonaa.”\n29. (Yaa nyini Annabi)! Dinzuɣu Niŋmi wa’azu, a pala yinyaa bee baɣa domin a Duuma (Naawuni) ni yolsa yolsiri shɛli zuɣu.\n30. Bee bɛ (chɛfurinim’) yɛrimi: “O (Muhammadu) nyɛla yiliyinda, ka ti ʒiya guhiri ni zaamani yɛlibiɛri nya a.\n31. (Yaa nyini Annabi) Yεlima: “Guhimi ya (ka nya zuɣubiεɣu din yɛn paai ma), achiika! Mani gba pahi yi zuɣu ka ti guhira.”\n32. Di ni bɔŋɔ, bɛ haŋkaya n-nyɛ din puhiri ba ŋɔ maa, bee bɛ kuli nyɛla ban kpahiri yεɣira?\n33. Bee bɛ yεrimi: “O (Muhammadu) n-nyɛ Ŋun ŋma li (Alkur’aani)? Chɛli gba! Bɛ kuli bi tirila Naawuni yεlimaŋli.\n34. Tɔ! Bɛ tahimi yɛltɔɣa shɛli di (Alkur’aani) tatabo na, bɛ yi nyɛla yεlimaŋli nima.\n35. Bee bɛ nam ba mi ka di pa ni shɛli zuɣu, bee bana n-nyɛ ban namda?\n36. Bee bɛ namla sagbana mini tiŋgbani? Chɛli gba! Bɛ pala ban dihitabli (ni Chiyaama yiɣisibu).\n37. (Yaa nyini Annabi)! Bee bana n-nyɛ ban su a Duuma daarzichi sɔŋbu shɛhi? Bee bana n-nyɛ ban nyɛŋdi yɛllikam?\n38. Bee bɛ malila dariga (din duri zuɣusaa) ka bɛ ti wumdi (Malaaika nim’ yεltɔɣa) di puuni ? Tɔ! Bɛ puuni ŋun wumdi yɛltɔɣa maa tahimi daliri shεli din be polo ni na.\n39. Di ni bɔŋɔ, Ŋuna (Naawuni) n-nyɛ Ŋun su bipuɣinsi, ka yi (chεfurinim’) su bidibsi (dɔɣibu)?\n40. (Yaa nyini Annabi)! Bee a bɔhiri ba la sanyo’ shεli, ka dinzuɣu chɛ ka di yobu nyεŋdi ba?\n41. Bee bɛ malila din sɔɣi baŋsim, ka bɛ nyɛ ban sabri li?\n42. Bee bɛ bɔrimi ni bɛ na (Annabi Muhammadu) nabiεri? Tɔ! Ninvuɣu shεba ban niŋ chεfuritali maa n-nyɛ bɛ ni nari shɛba.\n43. Bee bɛ malila duuma so ka pa ni Naawuni? Tɔ! Naawuni nam simsiya ka chɛ bɛ ni jεmdi shɛli m-pahi O zuɣu maa.\n44. Yaha! Hali bɛ (Maka chεfurinim’ maa) yi nya ka sagbana yεɣ’ shεli yɛn ŋmaai n-lu bɛ zuɣu na, tɔ! Bɛ ni yεli: “Di nyɛla sagbaŋ din pani taba zuɣu.”\n45. Dinzuɣu (Yaa nyini Annabi)! Chεli ba hali ka bɛ ti laɣim ni bɛ dabsi’ shεli bɛ ni yɛn ti tarigi tarigi n-doya la.\n46. Dabsi’ shεli bɛ (chɛfurinim’) nabiεri ni ti bi yɛn niŋ ba anfaani shεli, bɛ mi ti bi yɛn sɔŋ ba.\n47. Yaha! Achiika! Ninvuɣu shεba ban di zualinsi maa mali azaaba shεli ka din’ be di ko (gballi ni daazaaba), amaa! Bɛ pam bi mi.\n48. Dinzuɣu (Yaa nyini Annabi)! Niŋmi suɣulo ni a Duuma (Naawuni) zaligu. Achiika! A nyɛla ŋun be Ti (Tinim’ Naawuni) gulibu puuni. Yaha!Simsim ni a Duuma (Naawuni) paɣibu saha shεli a ni zaanda (m-puhiri jiŋli).\n49. Yaha! Simsim O yuŋ puuni, ni saha shεli saŋmarsi ni ŋmalgira (bekaali na).\nDi yila "https://dag.wikipedia.org/w/index.php?title=Tuuri_Zoli_Suurili&oldid=15439"\nBɛ daa niŋ la yaɣili ŋɔ mali niŋ la 26 Silimin gɔli August 2021, 09:50.


1 Kronika 16 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ\n1 Kronika 16:1-43\nAkɛ Adeka lɛ yama mama tsũ mli (1-6)\nDavid shidaa lala (7-36)\n“Yehowa etsɔ Maŋtsɛ!” (31)\nAdeka lɛ hiɛ sɔɔmɔ (37-43)\n16 No hewɔ lɛ, amɛkɛ anɔkwa Nyɔŋmɔ lɛ Adeka lɛ ba, ni amɛkɛbama mama tsũ ni David efee ehã lɛ lɛ mli;+ ni amɛshã shãa afɔlei kɛ naanyobɔɔ afɔlei yɛ anɔkwa Nyɔŋmɔ lɛ hiɛ.+ 2 Be ni David shã shãa afɔlei+ kɛ naanyobɔɔ afɔlei+ lɛ egbe naa lɛ, ejɔɔ maŋ lɛ yɛ Yehowa gbɛ́i mli. 3 Agbɛnɛ hu, eja blodo kokloo kɛ deeti keeki* kɛ wain yibii keeki* ehã Israelbii lɛ fɛɛ, nuu fɛɛ nuu kɛ yoo fɛɛ yoo. 4 Kɛkɛ ni ehã Levibii lɛ ekomɛi sɔmɔ yɛ Yehowa Adeka lɛ hiɛ,+ koni amɛkai Yehowa, Israel Nyɔŋmɔ lɛ,* ni amɛda lɛ shi ni amɛjie eyi. 5 Asaf+ ji amɛnɔkwɛlɔ, ni mɔ ni ye esɛɛ ji Zakaria; ni Yeiel, kɛ Shemiramot, kɛ Yehiel, kɛ Matitia, kɛ Eliab, kɛ Benaia, kɛ Obed-edom, kɛ Yeiel+ ji mɛi ni tswaa kpãa saŋkui lɛ kɛ saŋkui lɛ;+ ni Asaf ji mɔ ni tswaa tsɛŋtsɛŋi lɛ,+ 6 ni osɔfo Benaia kɛ osɔfo Yahaziel ji mɛi ni kpãa tɛtɛrɛmantɛrɛi lɛ yɛ anɔkwa Nyɔŋmɔ lɛ kpaŋmɔ adeka lɛ hiɛ daa nɛɛ. 7 Nakai gbi lɛ ji klɛŋklɛŋ be ni David fo shidaa lala ehã Yehowa koni Asaf+ kɛ enyɛmimɛi hii* lɛ alá; no nɛ: 8 “Nyɛdaa Yehowa shi,+ nyɛboa nyɛtsɛa egbɛ́i lɛ,Nyɛhãa alea enifeemɔi lɛ yɛ majimaji lɛ ateŋ!+ 9 Nyɛláa nyɛhãa lɛ, nyɛláa* kɛjiea eyi,+Nyɛjwɛŋa enaakpɛɛ nitsumɔi lɛ fɛɛ anɔ.*+ 10 Nyɛshwãa nyɛfɔ̃a egbɛ́i krɔŋkrɔŋ lɛ nɔ.+ Mɛi ni taoɔ Yehowa sɛɛ gbɛ lɛ atsuii anya.+ 11 Nyɛtaoa Yehowa+ kɛ ehewalɛ lɛ sɛɛ gbɛ. Nyɛtaoa ehiɛ dromɔ* daa.+ 12 Nyɛkaia naakpɛɛ nitsumɔi ni etsu lɛ,+Enaakpɛɛ nii lɛ kɛ yiŋkpɛi ni jɛ enaa lɛ,* 13 Nyɛ, etsulɔ Israel seshibii,*+Nyɛ Yakob bii, ni ji mɛi ni ehala lɛ.+ 14 Lɛ ji Yehowa, wɔ-Nyɔŋmɔ lɛ.+ Eyiŋkpɛi* lɛ ekpele shikpɔŋ lɛ nɔ fɛɛ.+ 15 Nyɛkaia ekpaŋmɔ lɛ kɛyaa naanɔ,Shi ni ewo kɛyashi yinɔi akpe nɔ lɛ,*+ 16 Kpaŋmɔ ni ekɛ Abraham kpaŋ lɛ,+Kɛ kitã ni ekã Isak lɛ,+ 17 Ni ekɛma shi akɛ famɔ kɛhã Yakob,+Kɛ kpaŋmɔ ni ekɛ Israel kpaŋ ni baahe be kplaŋŋ, 18 Ekɛɛ, ‘Mikɛ Kanaan shikpɔŋ lɛ baahã bo+Akɛ nyɛgboshinii.’+ 19 No mli lɛ, nyɛyi faaa,Hɛɛ, no mli lɛ, nyɛyi faaa kwraa, ni gbɔi ji nyɛ yɛ shikpɔŋ lɛ nɔ.+ 20 Amɛnyiɛ kɛjɛ jeŋmaŋ kome nɔ kɛtee jeŋmaŋ kroko nɔ,Kɛjɛ maŋtsɛyeli kome nɔ kɛtee maŋ kroko nɔ.+ 21 Ehãaa mɔ ko mɔ ko awa amɛ yi,+Shi moŋ, ebɔ maŋtsɛmɛi kɔkɔ yɛ amɛhewɔ,+ 22 Ekɛɛ, ‘Nyɛkataa mɛi ni mifɔ amɛ mu lɛ ahe,Ni migbalɔi lɛ hu, nyɛkafea amɛ efɔŋ ko.’+ 23 Nyɛláa nyɛhãa Yehowa, nyɛ shikpɔŋ lɛ fɛɛ! Nyɛshiɛa eyiwalaheremɔ lɛ gbi fɛɛ gbi!+ 24 Nyɛjajea enunyam lɛ yɛ jeŋmaji lɛ ateŋ,Nyɛjajea enaakpɛɛ nitsumɔi lɛ yɛ maji lɛ fɛɛ amli. 25 Ejaakɛ Yehowa je agbo ni esa yijiemɔ babaoo. Ehe yɛ gbeyei fe nyɔŋmɔi krokomɛi lɛ fɛɛ.+ 26 Majimaji lɛ anyɔŋmɔi lɛ fɛɛ lɛ, nyɔŋmɔi ni he bɛ sɛɛnamɔ ji amɛ,+Shi Yehowa ji mɔ ni fee ŋwɛi lɛ.+ 27 Agbojee* kɛ anunyam yɛ ehiɛ;+Hewalɛ kɛ miishɛɛ yɛ eshihilɛhe lɛ.+ 28 Nyɛ majimaji amli wekui, nyɛkɛ woo ni sa Yehowa lɛ ahãa lɛ,Nyɛkɛ woo ni sa Yehowa lɛ ahãa lɛ yɛ enunyam kɛ ehewalɛ lɛ hewɔ.+ 29 Nyɛkɛ anunyam ni sa Yehowa gbɛ́i lɛ ahãa lɛ;+Nyɛkɛ nikeenii abaa, ni nyɛbaa ehiɛ.+ Nyɛkotoa* Yehowa kɛ atadei krɔŋkrɔŋi.*+ 30 Shikpɔŋ lɛ fɛɛ, nyɛhe akpokpoa yɛ ehiɛ! Akɛ shikpɔŋ* lɛ ema shi shiŋŋ; nɔ ko nɔ ko nyɛŋ ahã ehoso.*+ 31 Ŋwɛi anya, ni shikpɔŋ lɛ aná miishɛɛ;+Nyɛjajea yɛ jeŋmaji lɛ amli akɛ: ‘Yehowa etsɔ Maŋtsɛ!’+ 32 Ŋshɔ lɛ kɛ nɔ fɛɛ nɔ ni yɔɔ mli lɛ ashimɔ tamɔ nugbɔshiimɔ;Ŋa lɛ kɛ nɔ fɛɛ nɔ ni yɔɔ mli lɛ aná miishɛɛ. 33 Ni nakai beiaŋ nɔŋŋ lɛ, koo mli tsei lɛ hu abɔ oshe yɛ Yehowa hiɛ,Ejaakɛ eeba* koni ebakojo shikpɔŋ lɛ. 34 Nyɛdaa Yehowa shi, ejaakɛ ehi;+Esuɔmɔ ni tsakeee lɛ hiɔ shi kɛyaa naanɔ.+ 35 Ni nyɛkɛa akɛ, ‘Heremɔ wɔ, wɔyiwalaheremɔ Nyɔŋmɔ,+Buamɔ wɔnaa, ni ojie wɔ kɛje jeŋmaji lɛ adɛŋ,Koni wɔda ogbɛ́i krɔŋkrɔŋ lɛ shi+Ni wɔkɛ miishɛɛ ajie oyi.*+ 36 Ajie Yehowa, Israel Nyɔŋmɔ lɛ yi,Kɛya naanɔi anaanɔ.’”* Ni maŋbii lɛ fɛɛ kɛɛ akɛ, “Amen!”* ni amɛjie Yehowa yi. 37 Kɛkɛ ni David shi Asaf+ kɛ enyɛmimɛi hii* lɛ yɛ jɛmɛ yɛ Yehowa kpaŋmɔ adeka lɛ hiɛ koni amɛya nɔ amɛsɔmɔ yɛ Adeka lɛ hiɛ,+ tamɔ bɔ ni amɛfeɔ daa lɛ.+ 38 Obed-edom kɛ enyɛmimɛi hii,* mɛi 68, kɛ Obed-edom, Yedutun binuu lɛ, kɛ Hosa sɔmɔ akɛ agbonaakwɛlɔi; 39 ni osɔfo Zadok+ kɛ osɔfoi krokomɛi ni fata ehe lɛ damɔɔ Yehowa sɔlemɔ buu lɛ hiɛ yɛ he grɔŋŋ ni yɔɔ Gibeon lɛ+ 40 koni amɛshã shãa afɔlei amɛhã Yehowa daa yɛ shãa afɔle afɔleshaa latɛ lɛ nɔ, leebi kɛ gbɛkɛ, agbɛnɛ hu, koni amɛfee nɔ fɛɛ nɔ ni aŋma yɛ Yehowa Mla ni ekɛhã Israel lɛ mli.+ 41 Mɛi ni fata amɛhe yɛ jɛmɛ hu ji Heman kɛ Yedutun,+ kɛ hii ni aje gbɛ atsɛ* lɛ ateŋ mɛi ni eshwɛ lɛ, koni amɛda Yehowa shi,+ ejaakɛ “esuɔmɔ ni tsakeee lɛ hiɔ shi kɛyaa naanɔ”;+ 42 ni Heman+ kɛ Yedutun fata amɛhe yɛ jɛmɛ koni amɛkpã tɛtɛrɛmantɛrɛi lɛ, ni amɛtswa tsɛŋtsɛŋi lɛ, kɛ nibii ni akɛjieɔ anɔkwa Nyɔŋmɔ lɛ yi lɛ,* ni Yedutun bihii+ lɛ ji mɛi ni buɔ agbó lɛ naa. 43 Kɛkɛ ni maŋbii lɛ fɛɛ tee amɛshĩai amli, ni David hu tee koni eyajɔɔ eshĩabii lɛ.\n^ Keeki nɛɛ ji deeti yibii ni egbi ni anyɛmɔ nɔ afee lɛ ekome tamɔ pan keeki.\n^ Loo “koni amɛkɛ woo ahã Yehowa, Israel Nyɔŋmɔ lɛ.”\n^ Loo “kɛ ekojomɔi lɛ.”\n^ Loo “Woo.”\n^ Loo “Nyɛjáa.”\n^ Shishitsɔɔmɔi komɛi kɛɔ akɛ, “yɛ bɔ ni eyɔɔ krɔŋkrɔŋ waa lɛ hewɔ.”\n^ Loo “Shikpɔŋ ni baa nii.”\n^ Loo “Ni wɔná miishɛɛ yɛ oyijiemɔ lɛ mli.”\n^ Loo “hii ni aje gbɛ atsĩ amɛgbɛ́i atã.”\n^ Loo “nibii ni akɛtswaa lala ahãa anɔkwa Nyɔŋmɔ lɛ.”\n1 Kronika 16


Sochibisi gbaabu/Wikimedia tuma/2018-20/Sochibisi - Meta\nSochibisi gbaabu/Wikimedia tuma/2018-20/Sochibisi\nThis page is a translated version of the page Strategy/Wikimedia movement/2018-20/Recommendations and the translation is 100% complete.\nYaɣili ŋɔ jɛndi la sochibisi gbaabu soya din pun gari. A yi bɔra lahabali pala zaŋ kpa lala soya palo, nyin kpɛma main movement strategy page.\nWikimedia 2030 tooni chandi Sochibisi shɛŋa din Gbaai\nYuuni 2017, ti daa namila strategic direction ni di tabi sɔŋ ti tooni chandi: Zaŋ chaŋ yuuni 2030, Wikimedia yɛn leela baŋsim bayaana kundi din maali baŋsim yaɣa zaa, ka ŋun kam maali di tabi sɔŋ nia ni pahi ti zuɣu na.\nYuma ayi sunsuuni, salo ban yi Wikimedia yaɣa dunia zaa laɣimya soli zuɣu din do polo ni ni sokam saawara deebu soli ni bɛ to jina zaŋ jɛndi tuma ŋɔ toontibo polo. Bɛ laɣimbu maa bahindi mi ni sochibisi ni zalisi din ni yɛn zaŋ tum tuma ka di wuhiri taɣiri shɛŋa din yɛn sɔŋ ka ti nam tooni yɛligbahira suma din yɛn sɔŋ tuma maa tooni chandi. Bɛ daa wuhiya di ni yɛn doli so'shɛŋa zooi ka bi gaŋ so. Bɛ daa lahi zaŋ wuhi soya ti ni yɛn doli n-tooi nya anfaani pala n-zaŋ gu ti maŋa ka che zuŋɔ ni soha'biɛɣu nahingu.Bɛ daa tɔhi bɛ hankaya ni nyɛ shɛli zaŋ jɛndi ti ni yɛn niŋ shɛm ka baŋsim bɔbu wuligi gili luɣili kam.Di saha ka sokam - ban pun be ti tuma ŋɔ ni ni sokam ŋun maali kɔrisi ni o pahi ti zuɣu - ni fukumsi shɛli din yɛn che ka o tooi gbahira, n tarita ka lahi che ka baŋsim niŋ bayana ka sokam ni tooi maali soli ni o zaŋ nyɛ anfaani.\nSochibisi maa n nyɛ:\nN kpaŋsi Wikimedia tuma maa tooni chandi ni di nyɛvuli. N ku arizichi niŋ di baŋsim bɔhimbu ni di toontali baŋsim yaligibu.\nN kpaŋsi tum tumdiba ŋɔ milinsi zaŋ chaŋ tuma ŋɔ polo. Baŋsim bɔhimbu tabbu.\nSɔŋsim zaŋ jɛndi barina taɣibu mini gaŋbu kalinsi kpaŋsibu. Lihi nya lahabali kpana din maali anfaani.\nDede niŋbu saawara gbaabu ni. Yɛl'pala yihibu na zaŋ jɛndi baŋsim din niŋ bayaana.\nAzanzanima laɣim gbaai saawara. Zahimma, kpaŋsima, kan zaŋ pahi atumtumsa ni.\n1 A ni yɛn niŋ shɛm n karim sochibisi maa.\n2 Yɛli gbahira shɛŋa sodoligu ŋɔ ni nan\n3 A bɔri ni a nya yɛla din be kpe ŋɔ ni nahingbaŋ shɛli ha dabam?\nA ni yɛn niŋ shɛm n karim sochibisi maa.\nYaɣ'shɛŋa din doli ŋɔ na ,yi ni nya tuma ŋɔ toontibo kpalinkpaa gbaŋ, ka di maali 10 recommendations for change, 10 guiding principles, mini narrative of change din yɛn zaŋ wuhi nirba sochibisi maa ni yooi taba zuɣu shɛm, din yɛn che ka ti baŋ ti sochisi soya yaɣili.Din boŋɔ glossary gba lahi biɛni din maali bachi kpana n ti pahi summary zaŋ jɛndi gbaŋ maa polo. Yuli mi change log n nya taɣibu din kana sochibisi din yoli gari ni di kpalinkpaa gbaŋ maa ni.\nYɛli gbahira din doli na ŋɔ pumi n doli bo, taɣibu nima ni tuma, n-ti pahi hankali nahingbana. Din nyɛ bo ŋɔ nyɛla din tiriti n-wuhiri yɛli bɔrili ni nyɛ shɛli bee nia ni miri kpa binshɛɣu. Taɣibu mini tuma wuhiri la tuma ni yɛn tum shɛm ni sodoli shɛŋa din ni yɛn doli tum tumisa puuni ka di chɛ bo la niŋ tabata. Ka hankali nahingbana la mi nyɛ din kpuɣiri yɛla din do' tingbani ni ka lahi tiriti n-wuhiri tiɛhi shɛŋa din jɛndi daliri din chɛ ka taɣibu taɣibu mini zaŋtum tuma niŋ kamaata ni di sɔŋ ka ti chaŋ dede 2030 sochibiga ŋɔ zuɣu. Lala yɛli'gbahira ŋɔ nyɛla din kpɛri taba ni ka mali bukaata ni taba sɔŋbu. Di ni pu n-doya shɛm ŋɔ pala din wuhiri din niŋ talahi n gari di kpee bee n-wuhiri ni di bɔrila shɛli n-gari shɛli.\nYɛli gbahira shɛŋa sodoligu ŋɔ ni nan\nBinshɛɣu kam din be kpe nyɛla Wikimedia nima ban kalinli paai kamani kobiga andunia yili yaɣa zaa, n-ti pahi ban tumida ka bi deeri yɔri, tum tumidiba ni fukumisi kpamba zaŋ-ti ban tabiri n-sɔŋda ni Wikimedia Tuma yili nima, ni ban zani n-ti laɣinshɛŋa ban mini ba tumda nima ni nam shɛli kamani yuma ayi sunsuuni zuɣu. Di nyɛla din niŋ tabata ka di nyɛla shaawara gbaabu pohim zuɣu n-ti pahi laɣimbu ni taba Wikimedia nima sunsuuni ban daa tɔhi bɛ hankaya ni nyɛ shɛli n zaŋ jɛndi johi sabi yɛltɔɣili kam din daa zaŋ n-sɔŋ na ni bɛ yuli ŋa zuɣu. Di shiri nyɛla sodoligu din bɔbi gbaai yaɣa zaa, ka mali kpaŋmaŋa ni so kam nua timbu. Learn more about who contributed to creating this content.\nA bɔri ni a nya yɛla din be kpe ŋɔ ni nahingbaŋ shɛli ha dabam?\nTi nam soya balibu balibu pam din yɛn chɛ ka karimbu tooi karim, ka wumbu wum, ka bohimbu gba ni tooi bohim n jɛndi yɛli gbahira ŋɔ polo:\na PDF of the document\na one-page summary din buɣisiri yɛli'gbahira ŋɔ kam yɛltɔɣa biɛla\naudio files of the recommendations and other materials\nvideo files of the recommendations\nBuɣisim ŋɔ Wikimedia 2030 game (diɛma din nyɛ di yooi m bahi sokam ka nyɛ di ni zaŋ Twinery n-nam shɛli). Di nyɛla din mali nyaɣisim n-ti Wikimedia nima shɛba!\nDiversity working group nima ni yino n ti pahi writing group nima ni yino Marc Miquel-Ribé gba nyɛla ŋun tɔhi o tiɛha n zaŋ jɛndi yɛli gbahira ŋɔ ni daa nam shɛm ni hankaya din daa mali lala yɛli gbahira ŋɔ n-tam kalinli zuɣu this interview puuni (SiliminsiliI ni).\nRetrieved from "https://meta.wikimedia.org/w/index.php?title=Strategy/Wikimedia_movement/2018-20/Recommendations/dag&oldid=22186801"\nLast edited on 14 October 2021, at 07:14\nThis page was last edited on 14 October 2021, at 07:14.


KANEMƆ YƐ Afrikaans Albania Amharic Arabic Armenia Armenia (West) Aymara Bicol Bislama Blɔfo Bulgaria Catalan Cebuano Chichewa Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitumbuka Chiyao Cibemba Croatia Czech Denmark Drehu Dutch Efik Estonia Ewe Fiji Finland French Ga Georgia Germany Guarani Haitian Creole Hebri Hela Hiligaynon Hungary Igbo Iloko Indonesia Italia Japan Kazakh Kikamba Kikaonde Kikongo Kikuyu Kimbundu Kinyarwanda Kirghiz Kiribati Kirundi Kongo Korea Lingala Lithuania Luganda Luo Luvale Macedonia Malagasy Malta Maya Myanmar Ngabere Norway Nyaneka Nzema Ossetia Otetela Papiamento (Aruba) Papiamento (Curaçao) Pidgin (Cameroon) Poland Portuguese (Brazil) Quechua (Bolivia) Quichua (Imbabura) Romania Russia Samoa Sango Sepedi Serbia (Roma) Serbian (Cyrillic) Sesotho (Lesotho) Setswana Seychelles Creole Shona Silozi Sinhala Slovak Slovenia Solomon Islands Pidgin Spania Sranantongo Swahili Swahili (Congo) Sweden Tagalog Tahiti Tatar Tetun Dili Thailand Tigrinya Tok Pisin Totonac Tshiluba Tsonga Turkey Tuvalu Twi Tzotzil Ukrain Umbundu Vietnam Wallis Waray-Waray Xhosa Yoruba Zapotec (Isthmus) Zulu\n“Awo Osɔfonukpa Jorge Mario Bergoglio, S.J. akɛ Paapa ni Nɔ Kwɔ Fe Fɛɛ, ni lɛ ji mɔ 265 nɔ ní baaye Petro sɛɛ akɛ Paapa.”—VATICAN INFORMATION SERVICE, VATICAN CITY, MARCH 13, 2013.\n“Rome osɔfonukpa lɛ ji mɔ ni nɔ kwɔ fe mɔ fɛɛ mɔ yɛ Sɔlemɔ lɛ mli, akɛni lɛ ji mɔ ni yeɔ Hetselɔ Petro, ni nine shɛ hegbɛ ni tamɔ nakai nɔ kɛjɛ Yesu Kristo dɛŋ lɛ sɛɛ lɛ hewɔ.”—THE PRIMACY OF THE BISHOP OF ROME DURING THE FIRST THREE CENTURIES, NI VINCENT ERMONI ŊMA YƐ AFI 1903.\n‘Kɛ́ nakai ni lɛ, mɔ fɛɛ mɔ ni baakɛ akɛ, jeee Roma Paapa lɛ ji mɔ ni nɔ kwɔ fe mɔ fɛɛ mɔ ni yeɔ Petro ni Ajɔɔ Lɛ lɛ sɛɛ; esa akɛ abu lɛ akɛ mɔ ko ni he bɛ sɛɛnamɔ [ni tsɔɔ akɛ, eji hemɔkɛyeli kwalɔ].’—THE FIRST VATICAN COUNCIL, JULY 18, 1870.\nKATOLIKBII ni yɔɔ je lɛ mli lɛ ateŋ mɛi babaoo susuɔ akɛ, nɔ ni Vatican Council lɛ wie yɛ afi 1870 lɛ ji tsɔɔmɔ ko ni sɔlemɔ lɛ kɛba ni anyɛŋ atsake, ni esa akɛ mɔ fɛɛ mɔ akpɛlɛ nɔ. Shi esa akɛ abi akɛ, Ani tsɔɔmɔ nɛɛ damɔ Biblia lɛ nɔ? Kɛfata he lɛ, ani Paapa Francis ji bɔfo Petro sɛɛyelɔ? Ni ani Petro ji klɛŋklɛŋ paapa?\n“TƐSAA NƐƐ NƆ MATSWA MISƆLEMƆ LƐ MAMA”\nNɔ ni Vatican Council lɛ wie yɛ afi 1870 lɛ damɔ bɔ ni amɛ diɛŋtsɛ amɛtsɔɔ Mateo 16:16-19 kɛ Yohane 21:15-17 lɛ shishi lɛ nɔ. Nɔ ni Yesu kɛɛ Petro yɛ ŋmalɛi nɛɛ amli lɛ, kɛ saji krokomɛi ni yɔɔ Biblia lɛ mli lɛ hãa wɔnaa akɛ, Petro tsu gbɛfaŋnɔ ko ni he hiaa waa he nii be ni ato Kristofoi asafo lɛ shishi klɛŋklɛŋ kwraa lɛ. Anɔkwa, be klɛŋklɛŋ ni Yesu kɛ Petro kpe lɛ, Yesu wie akɛ, Petro baajie sui ni mli wa tamɔ tɛsaa kpo yɛ eshihilɛ mli. (Yohane 1:42) Shi ani Kristo hã Petro hegbɛ ko ni hã enɔ kwɔ fe bɔfoi krokomɛi lɛ?\nYesu kɛɛ Petro yɛ Mateo 16:17, 18 lɛ akɛ: “Miikɛɛ bo akɛ: Bo ji Petro [ni gbɛ́i lɛ shishi ji “Tɛsaa” lɛ], ni tɛsaa nɛɛ nɔ matswa misɔlemɔ lɛ mamã.” * Ani no mli lɛ Yesu miitsɔɔ akɛ abaatswa ‘esɔlemɔ,’ loo esafo lɛ ama Petro, ni ji gbɔmɔ adesa lɛ nɔ? Ani Petro baafee Yesu sɛɛnyiɛlɔi krokomɛi lɛ fɛɛ yitso? Te bɔfoi krokomɛi ni yɔɔ jɛmɛ be ni Yesu kɛ Petro wie lɛ nu nɔ ni Yesu wie lɛ shishi amɛhã tɛŋŋ? Sanekpakpai lɛ hãa wɔnaa akɛ, sɛɛ mli lɛ, bɔfoi lɛ taa saji anaa shii abɔ yɛ mɔ ni ji agbo fe fɛɛ yɛ amɛteŋ lɛ he. (Mateo 20:20-27; Marko 9:33-35; Luka 22:24-26) Kɛji Yesu ehala Petro akɛ mɔ ni nɔ kwɔ fe fɛɛ yɛ esɛɛnyiɛlɔi ateŋ lɛ momo lɛ, ani bɔfoi lɛ baataa saji anaa yɛ mɔ ni ji agbo fe fɛɛ yɛ amɛteŋ lɛ he?\nTe Petro diɛŋtsɛ hu nu Yesu wiemɔi lɛ shishi ehã tɛŋŋ? Akɛni Petro ji Israelnyo hewɔ lɛ, ekã shi faŋŋ akɛ ele Hebri gbalɛi ni wieɔ “tɛ” loo “koŋtɛ” lɛ he lɛ waa. (Yesaia 8:13, 14; 28:16; Zakaria 3:9) Be ni Petro tsɛ amɛteŋ ekome yisɛɛ yɛ wolo ni eŋma eyahã enyɛmimɛi héyelilɔi lɛ eko mli lɛ, etsɔɔ mli akɛ “koŋtɛ” ni agba he sane afɔ̃ shi lɛ ji Nuŋtsɔ Yesu Kristo, ni ji Mesia lɛ. Petro kɛ Hela wiemɔ pe’tra (ni ji wiemɔ ni Yesu kɛtsu nii yɛ Mateo 16:18 lɛ) tsu nii kɛkɔ Kristo pɛ he.—1 Petro 2:4-8.\nBɔfo Paulo hu ji Yesu sɛɛnyiɛlɔi anɔkwafoi lɛ ateŋ mɔ kome. Ani Paulo he eye akɛ Yesu efee Petro mɔ ni nɔ kwɔ fe mɛi krokomɛi lɛ fɛɛ? Paulo ŋma akɛ Petro fata mɛi ni “asusuɔ akɛ amɛji akulashiŋi lɛ” ahe, ni ekɛ enɛ tsɔɔ akɛ ekpɛlɛɔ hegbɛ ni Petro yɔɔ yɛ mra be mli Kristofoi asafo lɛ mli lɛ nɔ. Paulo le akɛ jeee ‘akulashiŋ’ kome pɛ yɔɔ. (Galatiabii 2:9) Kɛfata he lɛ, eji Yesu ehala Petro akɛ asafo lɛ yitso kulɛ, ani enanemɛi héyelilɔi lɛ baasusu akɛ eji akulashiŋ?\nBe ni Paulo ŋma bɔ ni Petro kɛ nyɛmimɛi lɛ eyayeee jogbaŋŋ lɛ he sane lɛ, ejɛ bulɛ kɛ shiŋŋfeemɔ mli ewie akɛ: “Mite shi miwo lɛ hiɛ kɛ hiɛ ejaakɛ eyɛ faŋŋ akɛ nɔ ni efeɔ lɛ ejaaa.” (Galatiabii 2:11-14) Paulo susuuu akɛ Kristo etswa esɔlemɔ, loo esafo lɛ ema Petro loo adesa ko ni yeee emuu lɛ nɔ. Moŋ lɛ, ehe eye akɛ atswa asafo lɛ ama Yesu Kristo, ni ji faneshi lɛ nɔ. Paulo le akɛ, “tɛsaa lɛ ji Kristo lɛ.”—1 Korintobii 3:9-11; 10:4.\n“BO JI PETRO . . .”\nNo hewɔ lɛ, te esa akɛ wɔnu wiemɔi nɛɛ shishi wɔhã tɛŋŋ: “Bo ji Petro, ni tɛsaa nɛɛ nɔ matswa misɔlemɔ lɛ mama”? Dani wɔbaanu sane ko shishi jogbaŋŋ lɛ, esa akɛ wɔkane saji fɛɛ ni kɔɔ he. Belɛ, mɛni he Yesu kɛ Petro wieɔ mɔ? No mli lɛ, Yesu ebi ekaselɔi lɛ kɛtsɔ hiɛ akɛ: “Namɔ nyɛkɛɔ akɛ mi ji?” Nɔŋŋ kɛkɛ ni Petro hã hetoo akɛ: “Bo ji Mesia lɛ, Nyɔŋmɔ hiɛkãalɔ lɛ Bi lɛ.” No hewɔ lɛ Yesu jie Petro yi, ni ekɛfata he akɛ ebaatswa ‘esɔlemɔ’ loo esafo lɛ ema “tɛsaa” kple ko—Yesu diɛŋtsɛ—mɔ ni Petro etsɔɔ akɛ eyɛ hemɔkɛyeli yɛ emli lɛ nɔ.—Mateo 16:15-18.\nTe esa akɛ wɔnu Yesu wiemɔi nɛɛ shishi wɔhã tɛŋŋ: “Bo ji Petro, ni tɛsaa nɛɛ nɔ matswa misɔlemɔ lɛ mama”?\nEnɛ hewɔ lɛ, “Mɛi ni Tsɔɔ Jamɔ He Saji yɛ Sɔlemɔ lɛ Mli” lɛ ateŋ mɛi babaoo ŋma akɛ, Kristo ji tɛsaa ni awie he yɛ Mateo 16:18 lɛ. Akɛ nɔkwɛmɔnɔ lɛ, Augustine ni hi shi yɛ afi 400 afii lɛ amli lɛ ŋma akɛ: “Nuŋtsɔ lɛ kɛɛ akɛ: ‘Tɛsaa nɛɛ nɔ matswa mi-Sɔlemɔ lɛ mama,’ ejaakɛ no mli lɛ Petro ekɛɛ lɛ akɛ: ‘Bo ji Kristo lɛ, Nyɔŋmɔ hiɛkãalɔ lɛ Bi lɛ.’ No hewɔ lɛ tɛsaa nɛɛ ni owie he lɛ nɔ matswa mi-Sɔlemɔ lɛ mama.” Augustine wie shii abɔ akɛ, “Tɛsaa (Petra) lɛ ji Kristo.”\nKɛ́ adamɔ nɔ ni Katolik Sɔlemɔ lɛ tsɔɔ ŋmɛnɛ lɛ nɔ akojo Augustine kɛ mɛi krokomɛi ni hiɛ susumɔ ni tamɔ enɔ lɛ, abaabu amɛ akɛ hemɔkɛyeli kwalɔi. Anɔkwa, Switzerland nyɔŋmɔjamɔ he nilelɔ ko ni atsɛɔ Ulrich Luz tsɔɔ akɛ, afi 1870 Vatican Council lɛ baabu susumɔ ni Biblia he nilelɔi ni yɔɔ ŋmɛnɛ lɛ hiɛ yɛ sane nɛɛ he lɛ akɛ eji hemɔkɛyeli kwamɔ.\nANI PAAPA LƐ JI PETRO SƐƐYELƆ?\nBɔfo Petro leee gbɛ́i ni ji “paapa” lɛ. Anɔkwa sane ji akɛ, dani afi 800 afii lɛ baashɛ lɛ, mɛi babaoo kɛ gbɛ́i nɛɛ tsɛɔ amɛhe ni amɛjeee Roma osɔfonukpai. Ni akɛ nakai gbɛ́i lɛ efɔɔɔ nitsumɔ tsɔ kɛyashi afi 1000 afii lɛ naagbee gbɛ. Agbɛnɛ hu lɛ, mra be mli Kristofoi lɛ ateŋ mɔ ko mɔ ko susuuu akɛ mɔ ko baye Petro sɛɛ ni ná hegbɛ ni asusu akɛ ená akɛ mɔ ni nɔ kwɔ fe mɛi krokomɛi fɛɛ lɛ eko. No hewɔ lɛ, Germany woloŋlelɔ ko ni atsɛɔ Martin Hengel lɛ wie akɛ, “odaseyeli ko bɛ yɛ yinɔsane mli loo yɛ Biblia lɛ mli ni abaanyɛ adamɔ nɔ amu sane naa akɛ paapa lɛ ji ‘mɔ ni kwɔ fe mɔ fɛɛ mɔ.’”\nNaagbee kwraa lɛ, Ani Petro ji klɛŋklɛŋ paapa? Ani mɛi komɛi baye esɛɛ? Ani Katolik tsɔɔmɔ akɛ paapa lɛ nɔ kwɔ fe mɔ fɛɛ mɔ lɛ ja yɛ Ŋmalɛ naa? Sane hetoo kuku kɛhã sanebimɔi nɛɛ eko fɛɛ eko ji, dabi. Ŋwanejee ko kwraa be he akɛ, Yesu tswa esɔlemɔ lɛ, ni ji anɔkwa asafo lɛ ema lɛ diɛŋtsɛ enɔ. (Efesobii 2:20) Belɛ, esa akɛ wɔteŋ mɔ fɛɛ mɔ abi ehe akɛ, Ani mina nakai anɔkwa asafo lɛ?\n^ kk. 8 Atsɔɔ Ŋmɛlɛi fɛɛ ni aŋmala emli wiemɔi yɛ sane nɛɛ mli lɛ shishi kɛjɛ Catholic New American Bible lɛ, ni ji Biblia shishitsɔɔmɔ ni akɛtsu nii yɛ Vatican wɛbsaiti lɛ nɔ lɛ mli.\nAfi Nɔ ni Susumɔ akɛ Paapa lɛ nɔ Kwɔ Fe Mɔ Fɛɛ Mɔ lɛ Je Shishi\nAfi 32 Ŋ.B.: Yesu gba akɛ ebaatswa esɔlemɔ, loo esafo lɛ ema lɛ diɛŋtsɛ enɔ; ehãaa bɔfo Petro hegbɛ akɛ mɔ ni nɔ kwɔ fe mɔ fɛɛ mɔ\nAfi 55-64: Bɔfo Paulo kɛ bɔfo Petro ŋmala woji srɔtoi ni tsɔɔ akɛ Yesu pɛ ji Kristofoi asafo lɛ faneshi\nAfi 254-257: Stephen, ni ji Roma osɔfonukpa lɛ tsɔɔ akɛ lɛ ji Petro sɛɛyelɔ, ni akɛ enɔ kwɔ fe osɔfonukpai krokomɛi lɛ fɛɛ; shi osɔfonukpai komɛi, tamɔ Firmilian ni jɛ Caesarea lɛ kɛ Cyprian ni jɛ Carthage lɛ ekpɛlɛɛɛ Stephen susumɔ lɛ nɔ\nAfi 296-304: Be klɛŋklɛŋ ni ana akɛ akɛ gbɛ́i “paapa,” lɛ miitsu nii kɛmiikɔ Roma osɔfonukpa lɛ he\nAfi 400-499: Roma osɔfonukpa kroko ni atsɛɔ lɛ Leo I lɛ kɛ Mateo 16:18 lɛ tsu nii kɛtsɔɔ akɛ enɔ kwɔ fe osɔfonukpai krokomɛi lɛ fɛɛ\nAfi 500-599: Akɛ gbɛ́i paapa lɛ bɔi nitsumɔ waa kɛhã Roma osɔfonukpa lɛ; kɛ̃lɛ, osɔfoi krokomɛi ni jeee Roma osɔfonukpai lɛ hu kɛ nakai gbɛ́i lɛ tsɛ amɛhe kɛyashi afi 800 afii lɛ amli\nAfi 1075: Gregory VII lɛ wie akɛ Roma osɔfonukpa lɛ pɛ ji mɔ ni esa akɛ akɛ gbɛ́i “paapa” lɛ atsɛ; yinɔsaneŋmalɔ ko wie akɛ, akpɔi komɛi ni Gregory VII lɛ wo ni atsɛɔ lɛ Dictatus Papae lɛ ‘hã efee tamɔ nɔ ni paapa lɛ ji mɔ ni yeɔ Kristo najiaŋ’\nAfi 1870: First Vatican Council lɛ wo akpɔ akɛ, “Roma paapa lɛ ji Petro ni Ajɔɔ lɛ, ni eji Bɔfoi lɛ anɔ Onukpa lɛ sɛɛyelɔ, ni akɛ eji Kristo Osɔfo kɛ Sɔlemɔ muu lɛ fɛɛ Yitso”


Ŋwɛibɔfoi etɛ basara Abraham (1-8)\nAwo Sara shi akɛ ebaafɔ binuu; eŋmɔ (9-15)\nAbraham kpa fai ehã Sodom (16-33)\n18 No sɛɛ lɛ, Yehowa+ jie ehe kpo etsɔɔ lɛ yɛ Mamre tsei wuji+ lɛ ateŋ, be ni eta emama tsũ lɛ shinaa lɛ naa shwane ketekete lɛ. 2 Ewó ehiɛ nɔ ni ena hii etɛ komɛi damɔ shɔŋŋ.+ Be ni ena amɛ lɛ, esha foi kɛjɛ mama tsũ lɛ shinaa lɛ naa koni ekɛ amɛ ayakpe, ni ekoto shi. 3 Kɛkɛ ni ekɛɛ: “Yehowa, kɛji mihiɛ eba nyam yɛ ohiɛ lɛ, ofainɛ kaaho otsulɔ he otee. 4 Ofainɛ, hã akɛ nu fioo aba ní akɛfɔ nyɛnaji ahe;+ ní nyɛjɔɔ nyɛhe yɛ tso lɛ shishi. 5 Akɛni nyɛba nyɛtsulɔ ŋɔɔ yɛ biɛ hewɔ lɛ, hã mikɛ blodo fioo ko aba koni nyɛkɛwo nyɛtsui.* No sɛɛ lɛ, nyɛbaanyɛ nyɛtsa nyɛnyiɛmɔ lɛ nɔ.” Kɛkɛ ni amɛkɛɛ: “Yoo. Feemɔ bɔ ni okɛɛ lɛ.” 6 No hewɔ lɛ, Abraham he fee oya kɛtee Sara ŋɔɔ yɛ mama tsũ lɛ mli, ni ekɛɛ: “Ohe afee oya! Ŋɔɔ ashikishaŋ kpakpa susumɔnii* etɛ, kpɔtɔmɔ, ní okɛfee blodoi.” 7 No sɛɛ lɛ, Abraham sha foi kɛtee tsinai lɛ ateŋ ni eyamɔ tsinanuu* ni esako ni sa jogbaŋŋ. Ekɛ lɛ hã etsulɔ lɛ, ni etsulɔ lɛ he fee oya kɛsaa tsina lɛ. 8 Kɛkɛ ni eŋɔ bɔta kɛ mliki* kɛ tsinanuu* ní esaa lɛ, ni ekɛ niyenii lɛ bamamɔ amɛhiɛ. Ni edamɔ amɛmasɛi yɛ tso lɛ shishi be ni amɛyeɔ nii lɛ.+ 9 Amɛkɛɛ lɛ akɛ: “Nɛgbɛ oŋa Sara+ yɔɔ?” Ehã hetoo akɛ: “Eyɛ mama tsũ lɛ mli yɛ biɛ.” 10 No hewɔ lɛ, amɛteŋ mɔ kome wie kɛtsa nɔ akɛ: “Bɔ fɛɛ bɔ ni fee lɛ, maku misɛɛ maba oŋɔɔ wɔsɛɛ afi nɛkɛ be mli pɛpɛɛpɛ, ni naa! oŋa Sara baaná binuu.”+ No mli lɛ, Sara miibo toi yɛ mama tsũ lɛ shinaa ní yɔɔ nuu lɛ sɛɛgbɛ lɛ naa. 11 Abraham kɛ Sara egbɔlɔ, ejaakɛ amɛdara yɛ afii amli.+ Sara efo fɔmɔ.*+ 12 No hewɔ lɛ, Sara bɔi ŋmɔɔ yɛ eyitsoŋ ekɛɛ: “Amrɔ nɛɛ ní mitsɔ yoomo ní minuŋtsɔ hu egbɔ nɛɛ, ani maye ŋɔɔmɔ nɛɛ lɛɛlɛŋ?”+ 13 Ni Yehowa kɛɛ Abraham akɛ: “Mɛni hewɔ Sara ŋmɔ ni ekɛɛ, ‘Ani mibafɔ lɛɛlɛŋ yɛ migbɔlɛ nɛɛ mli?’ lɛ. 14 Ani nɔ ko yɛ ni Yehowa nyɛŋ afee?+ Maku misɛɛ maba oŋɔɔ yɛ biɛ afi pɛpɛɛpɛ mli, ni Sara baaná binuu.” 15 Shi Sara tso, ni ekɛɛ, “Miŋmɔko!” ejaakɛ eeshe gbeyei. Kɛkɛ ni Nyɔŋmɔ kɛɛ: “Dabi! Oŋmɔ.” 16 Be ni hii lɛ te shi koni amɛya lɛ, amɛkwɛ Sodom+ ni yɔɔ jɔɔ mli gbɛ lɛ; Abraham kɛ amɛ nyiɛ kɛmiiya eyajie amɛ gbɛ. 17 Yehowa kɛɛ: “Ani mikɛ nɔ ni mibafee lɛ miitee Abraham?+ 18 Bɔ fɛɛ bɔ ni fee lɛ, Abraham baatsɔ jeŋmaŋ kpeteŋkpele ni he wa, ni enɔ abaatsɔ ajɔɔ shikpɔŋ lɛ nɔ jeŋmaji fɛɛ.*+ 19 Ejaakɛ mitsi mibɛŋkɛ lɛ* bɔ ni afee ní efã ebihii kɛ eshĩabii ní baaba yɛ esɛɛ lɛ ní amɛnyiɛ Yehowa gbɛ lɛ nɔ, ní amɛfee nɔ ni hi kɛ nɔ ni ja,+ koni Yehowa ahã shi ni ewo yɛ Abraham he lɛ aba mli.” 20 Kɛkɛ ni Yehowa kɛɛ: “Nibii ni awieɔ ashiɔ Sodom kɛ Gomora lɛ fa tsɔ,+ ni amɛhe esha lɛ tsii waa.+ 21 Makpeleke shi mayakwɛ kɛji nibii ní awieɔ ashiɔ amɛ ní minuɔ lɛ, amɛmiifee nakai lo. Ni kɛjeee nakai lɛ, maná male.”+ 22 Ni hii lɛ shi jɛmɛ ni amɛyi Sodom gbɛ, shi Yehowa+ tee nɔ ehi Abraham masɛi. 23 Kɛkɛ ni Abraham tsi ebɛŋkɛ lɛ ni ekɛɛ: “Ani obaabɛɛ jalɔ kɛ mɔ fɔŋ fɛɛ oshwie lɛɛlɛŋ?+ 24 Ŋɔɔ lɛ akɛ, jalɔi 50 yɛ maŋ lɛ mli. Ani obaabɛɛ amɛ fɛɛ oshwie, ni okɛ maŋ lɛ he ekeŋ lɛ yɛ jalɔi 50 ni yɔɔ mli lɛ ahewɔ? 25 Ebaŋ lɛ nakai kɔkɔɔkɔ akɛ obaafee nɛkɛ nɔ ko, akɛ obaagbe jalɔ kɛ mɔ fɔŋ fɛɛ shi kome, koni jalɔ lɛ kɛ mɔ fɔŋ lɛ fɛɛ naagbee afee pɛpɛɛpɛ!+ Ebaŋ lɛ nakai kɔkɔɔkɔ yɛ ogbɛfaŋ.+ Ani shikpɔŋ lɛ fɛɛ Kojolɔ lɛ efeŋ nɔ ni ja?”+ 26 Ni Yehowa kɛɛ: “Kɛji miná jalɔi 50 yɛ Sodom maŋ lɛ mli lɛ, mikɛ maŋ muu lɛ fɛɛ he baake lɛ yɛ amɛhewɔ.” 27 Shi Abraham wie ekoŋŋ akɛ: “Ofainɛ, mikɔ mifɔ̃ minɔ akɛ mikɛ Yehowa baawie, tsɛbelɛ sũ* kɛ lamulu ji mi. 28 Ŋɔɔ lɛ akɛ, shwɛ mɛi enumɔ ní aná jalɔi 50 lɛ. Ani mɛi enumɔ lɛ ahewɔ lɛ, obaakpãtã maŋ muu lɛ fɛɛ hiɛ?” Kɛkɛ ni ekɛɛ: “Mikpãtãŋ maŋ lɛ hiɛ kɛji miná mɛi 45.”+ 29 Shi Abraham kɛ lɛ wie ekoŋŋ ekɛɛ: “Ŋɔɔ lɛ akɛ, aná mɛi 40 yɛ jɛmɛ.” Ehã hetoo akɛ: “Mikpãtãŋ maŋ lɛ hiɛ yɛ mɛi 40 lɛ ahewɔ.” 30 Shi Abraham wie kɛtsa nɔ akɛ: “Yehowa, ofainɛ, omli akawo la,+ shi hã maya nɔ mawie: Ŋɔɔ lɛ akɛ, aná mɛi 30 pɛ yɛ jɛmɛ.” Ehã hetoo akɛ: “Mikpãtãŋ maŋ lɛ hiɛ kɛji miná mɛi 30 yɛ jɛmɛ.” 31 Shi Abraham tsa nɔ ekɛɛ: “Ofainɛ, mikɔ mifɔ̃ minɔ akɛ mikɛ Yehowa baawie: Ŋɔɔ lɛ akɛ, aná mɛi 20 pɛ yɛ jɛmɛ.” Ehã hetoo akɛ: “Mikpãtãŋ maŋ lɛ hiɛ yɛ mɛi 20 lɛ ahewɔ.” 32 Naagbee lɛ, Abraham kɛɛ: “Yehowa, ofainɛ, omli akawo la, shi hã mawie shi kome nɛɛ kɛkɛ: Ŋɔɔ lɛ akɛ, aná mɛi nyɔŋma pɛ yɛ jɛmɛ.” Ehã hetoo akɛ: “Mikpãtãŋ maŋ lɛ hiɛ yɛ mɛi nyɔŋma lɛ ahewɔ.” 33 Be ni Yehowa kɛ Abraham wie egbe naa lɛ, eyiŋ etee,+ ni Abraham ku esɛɛ etee he ni eyɔɔ lɛ.\n^ Hebri sht. ŋm., “nyɛkɛwo nyɛtsui hewalɛ.”\n^ Hebri sht. ŋm., “sia susumɔnii.” Sia kome feɔ litai 7.33 (kwat 6.66). Kwɛmɔ Saji Krokomɛi B14 lɛ.\n^ Hebri sht. ŋm., “Bɔ ni feɔ yei lɛ, Sara nɔ lɛ sɛɛ efo.”\n^ Loo “enɔ shikpɔŋ lɛ nɔ jeŋmaji fɛɛ baatsɔ aná jɔɔmɔ amɛhã amɛhe.”\n^ Hebri sht. ŋm., “mibale lɛ.”


Yona 1 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ\nYona ka akɛ ebaajo foi kɛje Yehowa hiɛ (1-3)\nYehowa hã ahum ko ni naa wa tswa (4-6)\nYona ji mɔ ni hã naagba lɛ ba (7-13)\nAshɛ Yona afɔ̃ ŋshɔ ni efee hamahama lɛ mli (14-16)\nŊshɔŋ loo wulu ko mi Yona (17)\n1 Yehowa kɛɛ Amitai binuu Yona*+ akɛ: 2 “Tee shi ní oya Ninive+ maŋ kpeteŋkpele lɛ mli, ni oyajaje fɔbuu kojomɔ oshi lɛ, ejaakɛ amɛnɔfɔŋfeemɔ lɛ ebashɛ mihiɛ.” 3 Shi Yona te shi koni ejo foi kɛje Yehowa hiɛ kɛya Tarshish; ekpeleke shi kɛtee Yopa ni eyana meele ko ni miiya Tarshish. No hewɔ lɛ, ewo meele nyɔmɔ lɛ ni ebote mli koni ekɛ amɛ aya Tarshish, koni eje Yehowa hiɛ. 4 Kɛkɛ ni Yehowa hã kɔɔyɔɔ ko ni naa wa tswa yɛ ŋshɔ lɛ hiɛ, ni ahum ni naa wa tswa yɛ ŋshɔ lɛ hiɛ aahu akɛ, meele lɛ miihe ajwa. 5 Amlakui* lɛ she gbeyei aahu akɛ amɛteŋ mɔ fɛɛ mɔ bɔi enyɔŋmɔ tsɛmɔ kɛhã yelikɛbuamɔ. Amɛbɔi meele lɛ mli nibii lɛ shɛrɛmɔ kɛ ŋshɔ lɛ mli shwiemɔ koni meele lɛ afee huyɛhuyɛ.+ Shi Yona lɛ, no mli lɛ etee meele lɛ shishigbɛ eyakã shi, ni ewɔ vii yɛ jɛmɛ. 6 Meele lɛ kudɔɔtsɛ lɛ tsi ebɛŋkɛ lɛ, ni ekɛɛ lɛ akɛ: “Mɛni hewɔ owɔɔ lɛ? Tee shi ni obo otsɛ onyɔŋmɔ lɛ! Ekolɛ, anɔkwa Nyɔŋmɔ lɛ baasusu wɔhe, ni wɔhiɛ kpãtãŋ.”+ 7 Kɛkɛ ni amɛkɛɛkɛɛ amɛhe akɛ: “Nyɛbaa, nyɛhãa wɔfɔ̃a oshiki+ koni wɔkɛna mɔ ni sa akɛ ashwa yɛ amanehulu nɛɛ hewɔ.” No hewɔ lɛ, amɛfɔ̃ oshiki, ni oshiki lɛ gbee Yona nɔ.+ 8 Amɛkɛɛ lɛ akɛ: “Ofainɛ kɛɛmɔ wɔ, namɔ sa akɛ ashwa yɛ amanehulu ni eba wɔnɔ nɛɛ hewɔ? Mɛɛ nitsumɔ otsuɔ, ni nɛgbɛ ojɛ? Mɛɛ maŋ nɔ ojɛ, ni namɛi ji omaŋbii?” 9 Ehã hetoo akɛ: “Hebrinyo ji mi, ni Yehowa, ŋwɛi Nyɔŋmɔ lɛ, mɔ ni fee ŋshɔ kɛ shikpɔŋ gbiŋ lɛ, lɛ gbeyei misheɔ.”* 10 Kɛkɛ ni gbeyei mɔmɔ gbɔmɛi lɛ fe tsutsu lɛ, ni amɛbi lɛ akɛ: “Mɛni ofee nɛɛ?” (Gbɔmɛi lɛ ná le akɛ eejo foi kɛmiije Yehowa hiɛ, ejaakɛ ekɛɛ amɛ.) 11 No hewɔ lɛ, amɛkɛɛ lɛ akɛ: “Mɛni wɔfee bo koni ŋshɔ lɛ aŋmɛ dɛmm ahã wɔ?” Ejaakɛ ŋshɔ lɛ miiya nɔ eefee hamahama waa. 12 Ekɛɛ amɛ akɛ: “Nyɛwóa mi ni nyɛshɛa mi nyɛfɔ̃a ŋshɔ lɛ mli, ni ŋshɔ lɛ baaŋmɛ dɛmm ehã nyɛ; ejaakɛ mile akɛ mi mihewɔ nɛkɛ ahum ni naa wa nɛɛ eba nyɛnɔ lɛ.” 13 Shi gbɔmɛi lɛ wiri waa* bɔ ni afee ni amɛkɛ meele lɛ aku sɛɛ kɛba shikpɔŋ gbiŋ nɔ, shi amɛnyɛɛɛ, ejaakɛ ŋshɔ lɛ tee nɔ efee hamahama waa ewo amɛ. 14 Kɛkɛ ni amɛbolɔ amɛtsɛ Yehowa amɛkɛɛ: “Ao, Yehowa, agbɛnɛ wɔmiikpa bo fai, kaahã wɔhiɛ miikpãtã yɛ nuu nɛɛ hewɔ!* Okɛ mɔ ni efeko nɔ ko lá he sɔ̃ akatere wɔ, ejaakɛ ofee nɔ ni sa ohiɛ, Yehowa.” 15 Kɛkɛ ni amɛwó Yona ni amɛshɛ lɛ amɛfɔ̃ ŋshɔ lɛ mli; ni ŋshɔ lɛ kpa hamahamafeemɔ lɛ. 16 Kɛkɛ ni gbɔmɛi lɛ she Yehowa gbeyei waa,+ ni amɛshã afɔle amɛhã Yehowa, ni amɛwowoo shii srɔtoi. 17 Agbɛnɛ, Yehowa hã ŋshɔŋ loo wulu ko mi Yona, ni Yona hi ŋshɔŋ loo lɛ musuŋ jetsɛremɔ kɛ jenamɔ gbii etɛ.+\n^ Eshishi ji, “Okpo.”\n^ Amlakui ji mɛi ni tsuɔ nii yɛ meele loo lɛlɛ mli.\n^ Loo “lɛ mijáa.”\n^ Loo “gbɔmɛi lɛ ka akɛ amɛbaawiri kɛtsɔ mli.”\n^ Loo “yɛ nuu nɛɛ susuma hewɔ!”